canton: gr

pdf_content: Lescha davart la protecziun preventiva cunter incendis ed ils fatgs da pumpiers en il chantun Grischun (lescha davart la protecziun cunter incendis)    840.100   Lescha davart la protecziun preventiva cunter incendis ed  ils fatgs da pumpiers en il chantun Grischun (lescha davart  la protecziun cunter incendis)  dals 15-06-2010 (versiun dals 01-02-2017)  Il cussegl grond dal chantun Grischun1),  sa basond sin ils art. 31 ed 85 al. 4 da la constituziun chantunala2), suenter avair gì invista da la missiva da la regenza dals 2 da mars 20103),  concluda:  1. Object ed attribuziun da las incumbensas  Art.  1 Object 1 Questa lescha regla la protecziun da persunas, d'animals, da chaussas e da l'ambient  cunter  ils  privels  e  cunter  las  consequenzas  dal  fieu,  dal  fim,  d'explosiuns  e  d'eveniments da la natira sco er las acziuns dals pumpiers en il cumbat cunter donns  generals.  Art.  2 Incumbensas 1. chantun  1 Il chantun è cumpetent per: a) * la protecziun preventiva cunter incendis en cas d'edifizis,  da stabiliments  e   d'occurrenzas cun ina periclitaziun speziala; b) ils fatgs da pumpiers, uschenavant ch'els n'èn betg chaussa da las vischnancas; c) ils fatgs da spazzachamin.  1) PCG 2009/2010, 839 2) DG 110.100 3) pagina 557  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   840.100    Art.  3 2. vischnancas 1 Las vischnancas èn cumpetentas per: a) la  protecziun preventiva  cunter incendis  en cas  d'edifizis  e  da stabiliments   senza periclitaziun speziala; b) * l'organisaziun ed il manaschi d'in corp da pumpiers tenor las prescripziuns dal   chantun; c) il provediment cun aua da stizzar fieu sin lur territori communal.  Art.  4 Transferiment da las incumbensas dal chantun a l'assicuranza  d'edifizis  1 Las  incumbensas  ch'èn  chaussa  dal  chantun  vegnan  delegadas  a  l'assicuranza  d'edifizis dal Grischun (assicuranza d'edifizis). 2 L'assicuranza d'edifizis  sto manar  in agen quint da gudogn e da perdita per las  incumbensas ch'èn vegnidas surdadas ad ella. 3 Ils  surplis  ston  vegnir  mess  en  in  fond  per  la  protecziun  cunter  incendis,  las   perditas ston vegnir cuvridas cun prelevaziuns dal fond.  2. Protecziun preventiva cunter incendis  2.1. DISPOSIZIUNS GENERALAS  Art.  5 Prescripziuns per la protecziun cunter incendis 1 Ils  edifizis,  ils  stabiliments  ed  ils  indrizs  ston  vegnir  construids,  manads  e  mantegnids uschia, che: a) la segirezza da persunas e d'animals è garantida; b) incendis ed explosiuns vegnan prevegnids e la derasaziun da las flommas, da   la chalur e dal fim vegn restrenschida; c) la  derasaziun  dal  fieu  sin  edifizis  e  stabiliments  vischinants  vegn   restrenschida; d) la stabilitad vegn mantegnida durant in tschert temp; e) i po vegnir cumbattì cunter incendis en moda efficazia e la segirezza da las    forzas da salvament vegn garantida. 2 Ils edifizis, ils stabiliments ed ils indrizs ston perquai vegnir construids, manads e  mantegnids  tenor  las  prescripziuns  che  l'organ  executiv  da  la  cunvegna  interchantunala  davart  l'eliminaziun  da  las  barrieras  tecnicas  per  il  commerzi  ha  relaschà u declerà sco liantas. 3 Las proprietarias ed ils proprietaris d'edifizis e da stabiliments èn responsabels che  las prescripziuns per la protecziun cunter incendis vegnian observadas.  2       840.100   Art.  6 Scumonds 1 Scumandadas èn las suandantas acziuns: a) fimar e duvrar flommas avertas u auters indrizs d'envidar en lieus, nua ch'i    vegnan  producidas,  deponidas,  elavuradas  u  svidadas  enturn  substanzas  facilmain inflammablas;  b) duvrar e deponer substanzas inflammablas en la vischinanza da stabiliments   per producir e per distribuir chalur, en la vischinanza d'indrizs da svapur sco  er en la vischinanza da funtaunas da glisch e da forza che produceschan u che  dovran chalur;  c) conservar  substanzas  e  gas  facilmain  inflammabels  u  che  s'inflomman  da  sasezs senza permissiun da la polizia da fieu;  d) conservar ruments da products da fimar, tschendra e chaussas sumegliantas en  recipients che na resistan betg a la chalur;  e) far fieu en il liber, sche edifizis, sche stabiliments e sche plantas èn periclitads  directamain.  2 La  regenza  fixescha,  tge  substanzas  e  tge  gas  facilmain  inflammabels  u  che  s'inflomman  da  sasezs  che  pon  vegnir  conservads  en  tge  quantitads  e  sut  tge  premissas senza permissiun da la polizia da fieu.  2.2. PERMISSIUN DA LA POLIZIA DA FIEU *  Art.  7 Obligaziun da dumandar ina permissiun da la polizia da fieu 1 Ina permissiun è obligatorica per: a) construcziuns novas, construcziuns annexas, restauraziuns ed engrondiments   sco er per midadas d'utilisaziun d'edifizis u da parts d'edifizis; b) construcziuns novas, engrondiments e restauraziuns d'indrizs da la tecnica da   chasa e d'installaziuns tecnicas per la protecziun cunter incendis; c) manaschis,  stabiliments  ed  indrizs  che  servan  a  producir,  ad  elavurar  u  a   deponer rauba e substanzas inflammablas u explosivas; d) * occurrenzas che pericliteschan spezialmain persunas, animals u chaussas; e) * arder  objects  pirotecnics  per  intents  da  divertiment  (fieus  artifizials)  e  per   intents commerzials. 2 Edifizis  ed implants  che suttastattan a l'obligaziun  da dumandar  ina permissiun  dastgan pir vegnir retratgs respectivamain mess en funcziun,  sche la controlla da   collaudaziun ha mussà  che las  cundiziuns,  ch'èn  colliadas cun la  permissiun,  èn  ademplidas. 3 La regenza po prevair excepziuns da l'obligaziun da dumandar ina permissiun.   3     840.100    Art.  8 Cumpetenza 1. vischnancas  1 Las vischnancas èn cumpetentas  per conceder las suandantas  permissiuns  da la  polizia da fieu: * a) construcziuns novas, construcziuns annexas, restauraziuns ed engrondiments   sco er midadas d'utilisaziun d'edifizis senza periclitaziun speziala; b) construcziuns novas, engrondiments e restauraziuns d'indrizs da la tecnica da   chasa senza periclitaziun speziala; c) manaschis,  stabiliments  ed  indrizs  per  deponer  rauba  e  substanzas   inflammablas ed explosivas en quantitads limitadas; d) * … e) * arder  objects  pirotecnics  per  intents  da  divertiment  (fieus  artifizials)  che   represchentan in privel pitschen u mesaun tenor il dretg federal. 2 Las  vischnancas  pon  delegar  las  cumpetenzas  tenor  l'alinea 1 litera a  fin  c  a  l'assicuranza  d'edifizis  cun  ses  consentiment.  Ellas  ston  indemnisar  l'assicuranza  d'edifizis per sias expensas, uschia ch'ils custs vegnan cuvrids. *  Art.  9 2. chantun 1 Per tut las ulteriuras categorias conceda l'assicuranza d'edifizis la permissiun da la   polizia da fieu. *  Art.  10 Occurrenzas cun in grond potenzial da privel 1 … * 2 … * 3 Sch'ina mancanza areguard la tecnica da protecziun cunter incendis na vegn betg  eliminada vi d'in edifizi u vi d'in stabiliment avant il cumenzament da l'occurrenza   respectivamain  immediatamain  suenter  l'avertiment,  po  l'assicuranza  d'edifizis  scumandar respectivamain interrumper occurrenzas cun in potenzial da periclitaziun  spezial. *  Art.  11 Privel da fieu pli grond 1 En  cas  da  sitgira  extraordinaria  e  da  stgarsezza  extraordinaria  d'aua  pon  las  vischnancas e la regenza scumandar activitads che augmentan considerablamain il  privel da fieu.  4       840.100   2.3. CONTROLLAS DA LA PROTECZIUN CUNTER INCENDIS  Art.  12 Cumpetenza 1 Las controllas da la protecziun cunter incendis vegnan fatgas  da l'autoritad ch'è  cumpetenta per conceder la permissiun da la polizia da fieu. Las vischnancas pon  delegar l'incumbensa da la controlla da la protecziun cunter incendis a l'assicuranza   d'edifizis cun ses consentiment. Ellas ston indemnisar l'assicuranza d'edifizis per sias  expensas, uschia che ses custs vegnan cuvrids. * 2 Las controllas ston vegnir annunziadas a la proprietaria u al proprietari ubain a la  possessura u al possessur dal manaschi ubain a lur represchentanza.  Art.  13 Controllas da la construcziun 1 Durant la realisaziun dal project da construcziun po l'autoritad examinar, sche las   cundiziuns che vegnan ordinadas en la permissiun da la polizia da fieu sco er sche  las prescripziuns per la protecziun cunter incendis vegnan observadas. * 2 Ella  sto  communitgar  a  la  patruna u al  patrun da construcziun las  divergenzas   ch'ella constatescha.  Art.  14 Controlla da collaudaziun 1 Suenter la  terminaziun dal project  da construcziun fa  l'autoritad  la controlla da   collaudaziun e conceda la permissiun da retratga u da manaschi da la polizia da fieu,  premess ch'i na sajan avant maun naginas mancanzas essenzialas.  Art.  15 Controllas periodicas da la protecziun cunter incendis 1 L'autoritad  controllescha  edifizis  e  stabiliments  confurm  al  potenzial  da  periclitaziun per persunas, per animals e per chaussas.  Art.  16 Obligaziun da cooperar 1 La proprietaria u il proprietari, la possessura u il possessur e la patrun u il patrun  dal manaschi ubain lur represchentanza èn obligads da permetter l'access als bains  immobigliars, als edifizis ed als locals a las persunas ch'èn incumbensadas cun la  controlla e da dar infurmaziuns sin dumonda.  Er autras persunas ch'enconuschan  l'edifizi, il stabiliment u ils indrizs èn obligadas da dar infurmaziuns.  Art.  17 Eliminaziun da mancanzas 1 Proprietarias  u  proprietaris  d'edifizis,  d'indrizs  da  la  tecnica  da  chasa  e   d'installaziuns tecnicas per la protecziun cunter incendis che na correspundan betg a  las  prescripziuns  ston  eliminar  entaifer  il  termin  prescrit  las  mancanzas  ch'èn  vegnidas constatadas da l'autoritad. * 2 Sche  las  mancanzas  ch'èn  vegnidas  constatadas  da  l'autoritad  na  vegnan  betg  eliminadas, po quella ordinar execuziuns d'uffizi. *   5     840.100    3 Per ils custs da las execuziuns d'uffizi exista in dretg da pegn legal. Quel sto vegnir   inscrit en il register funsil entaifer 2 onns suenter il cumenzament da la scadenza. *  2.4. FATGS DA SPAZZACHAMIN  Art.  18 Incumbensas da l'assicuranza d'edifizis * 1 L'assicuranza d'edifizis divida il chantun en regiuns da spazzachamin. * 2 Ella surdat a las maistras ed als maisters spazzachamin la concessiun chantunala da  pratitgar independentamain lur professiun en ina regiun da spazzachamin. *  Art.  19 Concessiun 1. activitad independenta *  1 Autorisadas  da  pratitgar  independentamain  l'activitad  da  maistra  u  maister   spazzachamin èn mo persunas ch'èn en possess d'ina concessiun chantunala. * 2 La concessiun sco maistra u maister spazzachamin vegn dada ad ina persuna che: * a) posseda  in  diplom federal  da  maistra  u  da  maister  spazzachamin  tenor  la   lescha  federala  davart  la  furmaziun  professiunala  u  ina  scolaziun  estra  equivalenta ch'è renconuschida da la confederaziun; e  b) cumprova d'avair enconuschientschas suffizientas da las prescripziuns per la  protecziun cunter incendis.  2bis En cas motivads po la concessiun vegnir dada per in temp limità ad ina persuna  che n'ademplescha betg las premissas da l'alinea 2 litera a. * 3 Sche  las  obligaziuns  vegnan  ademplidas  manglusamain,  po  vegnir  retratga  la  concessiun da la maistra u dal maister spazzachamin. *  Art.  20 2. obligaziuns 1 La concessiunaria u il concessiunari sco er sias emploiadas e ses emploiads ston: * a) controllar  las  installaziuns termicas  tenor  las  prescripziuns da l'assicuranza   d'edifizis; e b) nettegiar las installaziuns termicas en moda adequata ed economica, cun quità    e cun schanegiar las installaziuns e lur conturns.  Art.  21 Controlla e nettegiament da las installaziuns termicas 1 Las installaziuns termicas ston vegnir  controlladas areguard contaminaziuns e –  sche necessari – nettegiadas periodicamain da la concessiunaria u dal concessiunari   sin donn e cust da la proprietaria u dal proprietari. * 2 La  concessiunaria  u  il  concessiunari  sto  annunziar  mancanzas  vi  da  las  installaziuns termicas a l'assicuranza d'edifizis. Quella ordinescha las mesiras ch'èn  necessarias  per  eliminar  las  mancanzas  ch'èn  vegnidas  constatadas  areguard  la  protecziun cunter incendis. *  6       840.100   3 Sin  basa  d'ina  dumonda  motivada  decida  l'assicuranza  d'edifizis,  sche  la  proprietaria u il proprietari po incumbensar la concessiunaria u il concessiunari d'ina  autra regiun da far la controlla ed il nettegiament. * 4 Il nettegiament da las installaziuns, che premettan enconuschientschas specificas,  po  vegnir  fatg  da  l'agen  persunal  u  da  servetschs  spezials  da  nettegiament  en  cooperaziun cun la concessiunaria u cun il concessiunari. *  Art.  22 Tariffa 1 La  regenza  relascha  ina  tariffa  davart  l'indemnisaziun  da  las  maistras  e  dals  maisters spazzachamin. *  3. Pumpiers  3.1. DISPOSIZIUNS GENERALAS  Art.  23 Incumbensas dals corps da pumpiers 1 Ils corps da pumpiers èn ils servetschs generals per la prevenziun da donns en il  senn da l'artitgel 1 da questa lescha, cunzunt en cas: a) d'incendis e d'explosiuns; b) d'eveniments da la natira; c) da la tschertga e dal salvament d'umans e d'animals; d) d'eveniments che donnegian u pericliteschan l'ambient; e) d'acziuns en il senn da la protecziun da la populaziun. 2 Ils corps da pumpiers lavuran tranter els ed ensemen cun autras organisaziuns per  la protecziun da la populaziun e da l'ambient per cumbatter cas da donns en moda  svelta ed efficazia.  Art.  24 Requisiziun 1 A chaschun d'acziuns han ils corps da pumpiers – cunter ina indemnisaziun – il   dretg: a) da retrair aua d'idrants, da puzs, da bigls, da chanals, da bassins per far bogn    privats e.u.v.; e b) da duvrar vehichels privats e maschinas privatas.  Art.  25 Dretg d'access 1 A chaschun d'acziuns, per pudair exercitar sco er per pudair planisar las acziuns  ston las proprietarias ed ils proprietaris d'immobiglias conceder als pumpiers l'access  a l'immobiglia.   7     840.100    Art.  26 Corps communals da pumpiers 1. incumbensas  1 Las vischnancas ston furmar e manar  in corp da pumpiers  ch'è  suffizient  per il  territori d'acziun tenor las prescripziuns da l'assicuranza d'edifizis. 2 Ils  corps communals  da pumpiers  gidan in l'auter  en il  cumbat  cunter  donns e  sustegnan in l'auter. 3 Las  vischnancas  relaschan  in  urden  da  pumpiers  che  regla  las  incumbensas,  l'obligaziun  da  far  servetsch  da  pumpiers,  la  cumpensaziun  da  l'obligaziun,   l'organisaziun, il servetsch d'exercizi, ils fatgs d'alarm, la salarisaziun ed ils chastis. 4 Ils  urdens da pumpiers da las vischnancas ston vegnir  suttamess a l'assicuranza  d'edifizis per l'approvaziun.  Art.  27 2. ulteriurs servetschs ed ulteriuras acziuns 1 Ils  corps communals da pumpiers pon vegnir engaschads da las vischnancas per   ulteriurs servetschs e per ulteriuras acziuns ultra dal cumbat cunter donns, sche: a) i dovra las enconuschientschas spezialas e l'equipament dals pumpiers; b) las acziuns sa laschan accordar cun lur incumbensa principala; e c) la prontezza a l'acziun è garantida cuntinuadamain.  Art.  28 Corps da pumpiers da manaschi 1 L'assicuranza d'edifizis po obligar manaschis publics u privats pli gronds da furmar  sin agens custs in corp da pumpiers da manaschi, sche quai è necessari per motivs   dal privel d'incendi, dal dumber da persunas e da las pussaivladads d'intervenziun   dal corp da pumpiers communal e dal corp da pumpiers da basa. 2 Ils corps da pumpiers da manaschi pon vegnir engaschads da las vischnancas per  in'acziun ordaifer il manaschi. Els suttastattan alura al manader da l'acziun dal corp  da pumpiers communal u da basa.  Art.  29 Corps da pumpiers da basa 1. instituziun responsabla  1 Il  chantun  po  surdar  incumbensas  d'in  corp  da  pumpiers  da  basa  als  corps  da  pumpiers communals ed als corps da pumpiers da manaschi. En cas da basegn po el  manar in agen corp da pumpiers da basa. 2 … *  Art.  30 2. incumbensa 1 En enclegientscha cun las instituziuns responsablas fixescha la regenza las basas  dals corps da pumpiers e lur secturs d'acziun. *  8       840.100   2 Ella approvescha las cunvegnas da prestaziun che l'assicuranza d'edifizis ha fatg  cun  las  gestiunarias  ed  ils  gestiunaris  da  las  infrastructuras  e  che  l'assicuranza  d'edifizis  ha  fatg  cun  las  instituziuns  responsablas  per  las  basas  dals  corps  da  pumpiers. *  Art.  31 3. acziuns 1 Ils corps da pumpiers da basa gidan cunzunt: a) en cas donns sin vias, sin indrizs da la viafier ed en tunnels; b) en cas d'eveniments da la natira; c) a dustar ieli e substanzas chemicas; d) en cas d'incendis dal guaud e da la cultira; e) il servetsch da mesirar la radioactivitad.  Art.  32 4. organisaziun 1 L'assicuranza  d'edifizis  fixescha  l'equipament  sco  er  las  pretensiuns  per  la  scolaziun dals corps da pumpiers da basa. 2 Ella metta a disposiziun l'equipament specific per tschertas incumbensas (vehichels  per  il  servetsch  cunter  donns  sco  er  il  material  tecnic)  per  las  basas  u  paja   contribuziuns per l'acquisiziun. 3 A las  instituziuns  ch'èn  responsablas  per  las  basas  paja  ella  contribuziuns  per  mantegnair l'equipament.  Art.  33 Commando al lieu da donn 1 En  situaziuns  extraordinarias  ed  en  cas  d'eveniments  spezials  po  l'assicuranza  d'edifizis surpigliar il commando dal lieu da donn u surdar il commando ad in auter   corp da pumpiers.  3.2. CUSTS D'ACZIUN E RESPONSABLADAD  Art.  34 Princips 1 Agids dals pumpiers en il rom d'in cumbat general cunter donns èn gratuits, cun  resalva da las disposiziuns che suondan qua sutvart. 2 Ils suandants agids dals pumpiers ston vegnir mess a quint tenor la lavur: a) * acziuns sin vias, sin indrizs da la viafier ed en tunnels: a las retschavidras ed    als retschaviders da l'agid; b) acziuns en cas da donns d'aua en l'edifizi che na resultan betg d'in eveniment    elementar: a la proprietaria u al proprietari da l'edifizi; c) servetschs a chaschun d'occurrenzas: a l'organisatura u a l'organisatur; d) autras acziuns sco acziuns da tschertga e da salvament:  sche pussaivel a la    giudidra u al giudider.   9     840.100    3 Ils custs per acziuns dals pumpiers u per prestaziuns da terzas persunas pervia da   fauss  alarms  chaschunads  repetidamain  e  pervia  d'alarms  abusivs  ston  vegnir  surpigliads da la persuna che ha chaschunà quests alarms.  Art.  35 Instituziun che surpiglia ils custs 1 Las  vischnancas surpiglian  da princip ils  custs  per  las  acziuns da lur  corps da  pumpiers. 2 En cas d'agids tenor l'artitgel 26 alinea 2 e tenor l'artitgel 28 alinea 2 sco er en cas  d'agids  che  l'assicuranza  d'edifizis  ordinescha  ordaifer  il  territori  d'acziun  sto  la  vischnanca sustegnida pajar ils custs dal salari, dal material e dals vehichels dals   corps da pumpiers che sustegnan ella.  Art.  36 Regress 1 Da persunas che han chaschunà l'acziun dals pumpiers tras in cumportament illegal   u culpaivel po vegnir prendì regress per ils custs da l'acziun. 2 Sch'ina assicuranza paja ils custs da l'acziun, passa la pretensiun ad ella.  Art.  37 Assicuranzas 1 Las vischnancas ston far in'assicuranza da responsabladad per donns da persunas e  da chaussas che vegnan chaschunads da servetschs da pumpiers. 2 Ellas  ston  procurar  che  las  persunas  che  fan  servetsch  da  pumpiers  en  lur   vischnanca sajan assicuradas en moda usitada cunter las consequenzas finanzialas   d'accidents e da malsognas en connex cun ils servetschs da pumpiers. 3 Ils custs d'acziun dals pumpiers che n'èn betg cuvrids en in'autra moda pon vegnir   assicurads tar l'assicuranza d'edifizis.  4. Provediment cun aua da stizzar fieu  Art.  38 Cumpetenza 1. vischnancas *  1 Las vischnancas ston procurar ch'i stettia a disposiziun avunda aua da stizzar fieu   cun ina pressiun suffizienta per il cumbat cunter donns en las zonas da construcziun  ed en las ulteriuras zonas d'utilisaziun.  En il territori da construcziun ston vegnir   installads idrants.  Art.  38a * 2. chantun 1 L'assicuranza d'edifizis verifitgescha periodicamain la capacitad da prestaziun dal  provediment cun aua da stizzar fieu en las vischnancas.  10       840.100   5. Contribuziuns  Art.  39 Contribuziuns a mesiras da protecziun cunter incendis vi d'edifizis  ed en edifizis  1 L'assicuranza d'edifizis paja contribuziuns unicas a mesiras da protecziun cunter  incendis ch'èn vegnidas installadas voluntarmain vi d'edifizis ed en edifizis e che   servan a la segirezza da las persunas ed a la protecziun da las valurs realas, e quai en  la dimensiun da maximalmain 25 pertschient dals custs imputabels. 2 La regenza fixescha las mesiras cun dretg da survegnir contribuziuns e las tariffas   da contribuziun.  Art.  40 Contribuziuns als pumpiers 1 L'assicuranza d'edifizis sa participescha sco suonda vi dals custs dals pumpiers: * a) * … b) * fin 50 pertschient dals custs imputabels d'investiziuns adequatas e confurmas    als  basegns  a  favur  da  locals  per  utensils,  da  material,  da  l'alarm  e  da   vehichels;  c) fin  100  pertschient  dals  custs  per  la  scolaziun  e  per  la  furmaziun  supplementara da persunas spezialisadas e dal cader.  2 La regenza fixescha las tariffas da contribuziun a favur da las investiziuns ed a  favur da la scolaziun dals pumpiers. 3 Contribuziuns  ad  acquisiziuns  unicas  che  custan  passa  25 000  francs  ed  ad  acquisiziuns  che  surpassan  la  summa  totala  da  50 000  francs  durant  l'onn  da  contribuziun  vegnan  mo  pajadas,  sche  l'assicuranza  d'edifizis  ha  approvà  l'acquisiziun ordavant. *  Art.  41 Contribuziuns al provediment cun aua da stizzar fieu 1 L'assicuranza d'edifizis paja a las vischnancas contribuziuns da fin 25 pertschient  dals  custs  imputabels  a  favur  d'investiziuns  novas  e  substitutivas  adequatas  e  confurmas als basegns per stabiliments dal provediment cun aua da stizzar fieu. * a) * … b) * … 1bis A favur dals custs da gestiun annuals dals stabiliments per il provediment cun aua  da stizzar fieu paja ella a las vischnancas: * a) ina contribuziun fundamentala da fin 3000 francs; e b) ina  contribuziun  supplementara  da  fin  5  francs  per  mintga  milliun  da  la   summa d'assicuranza dals edifizis en l'intschess dals stabiliments. 1ter Las contribuziuns da gestiun  ston vegnir  bunifitgadas  da las  vischnancas a la   finanziaziun speziala correspundenta. * 2 Contribuziuns  ad  investiziuns  en  stabiliments  che  na  servan  betg  mo  al   provediment cun aua da stizzar fieu vegnan reducidas proporziunalmain.   11     840.100    3 Las contribuziuns vegnan mo concedidas, sche: * a) * il  provediment  cun  aua  da  stizzar  fieu  vegn  endrizzà  u  adattà  tenor  las   directivas tecnicas renconuschidas en Svizra; b) * il project correspunda a las prescripziuns da la planisaziun dal territori; e c) * las pretensiuns envers la capacitad da prestaziun dal provediment cun aua da   stizzar fieu da l'artitgel 38 èn ademplidas. 4 La regenza fixescha las tariffas da contribuziun.  Art.  42 Princips per conceder contribuziuns 1 Las  disposiziuns  da la  lescha  da finanzas  dal  chantun Grischun concernent  las  contribuziuns chantunalas vegnan applitgadas confurm al senn. *  6. Finanziaziun  Art.  43 Contribuziun da las proprietarias e dals proprietaris d'edifizis 1 Las proprietarias ed ils proprietaris dals edifizis assicurads finanzieschan ils custs  da l'assicuranza d'edifizis per mesiras per prevegnir e per cumbatter donns cun ina   taxa  da  prevenziun  annuala  maximala  da  15  raps  per  1000  francs  dal  chapital  d'assicuranza. 2 La regenza sto fixar la taxa da prevenziun, uschia ch'il fond da la protecziun cunter   incendis na surpassa betg 5 milliuns francs. *  Art.  44 Contribuziun da las societads d'assicuranza privatas 1 Las  societads  d'assicuranza  privatas  ston  pajar  a  l'assicuranza  d'edifizis  ina  contribuziun annuala per finanziar las mesiras per prevegnir e per cumbatter donns.   Questa  contribuziun  annuala  importa  5  raps  per  1000  francs  dal  chapital  ch'è  assicurà cunter donns da fieu e cunter donns elementars en il chantun Grischun. 2 Las  societads  ston  dar  las  infurmaziuns  ch'èn  decisivas  per  calcular  lur  contribuziuns.  7. Proceder  Art.  45 Mesiras en cas da mancanzas areguard la tecnica da protecziun  cunter incendis  1 Sch'ina mancanza areguard la tecnica da protecziun cunter incendis vi d'in edifizi   na  vegn  betg  eliminada  entaifer  il  termin  ch'è  vegnì  fixà  per  quest  intent,  po   l'assicuranza  d'edifizis  u  la  vischnanca  ordinar  –  confurm  a  la  cumpetenza  per   conceder la permissiun da la polizia da fieu – las suandantas mesiras: a) scumond da duvrar l'edifizi u da manar il stabiliment en cas da mancanzas che   mettan directamain en privel persunas e valurs realas;  12       840.100   b) eliminar la mancanza sin donn e cust da la proprietaria u dal proprietari da  l'edifizi ubain dal stabiliment.  8. Giurisdicziun  Art.  46 Protesta 1 Cunter las disposiziuns da l'assicuranza d'edifizis poi vegnir fatg protesta tar ella   entaifer 30 dis dapi la communicaziun.  Art.  47 Disposiziun penala 1 Tgi che violescha intenziunadamain u per negligientscha las disposiziuns da questa  lescha vegn chastià cun ina multa fin 50 000 francs, uschenavant che disposiziuns  penalas  spezialas  n'èn  betg  applitgablas.  En  cas  levs  po  vegnir  pronunzià  in  avertiment. 2 La vischnanca cumpetenta chastia cuntravenziuns cunter: a) scumonds tenor l'artitgel 6; b) l'obligaziun da dumandar ina permissiun da la polizia da fieu tenor l'artitgel 8; c) in scumond relaschà da la vischnanca tenor l'artitgel 11; d) las  obligaziuns  da  cooperar  tenor  l'artitgel 16  en  cas  da  controllas  da  la   protecziun cunter incendis realisadas da la vischnanca; e) l'obligaziun  d'eliminar  mancanzas  constatadas  da  la  vischnanca  tenor   l'artitgel 17; f) l'obligaziun da conceder l'access tenor l'artitgel 25. 3 L'assicuranza d'edifizis chastia cuntravenziuns cunter: a) l'obligaziun da dumandar ina permissiun da la polizia da fieu tenor l'artitgel 9; b) in scumond relaschà da la regenza tenor l'artitgel 11; c) las  obligaziuns  da  cooperar  tenor  l'artitgel 16  en  cas  da  controllas  da  la   protecziun cunter incendis realisadas da l'assicuranza d'edifizis; d) l'obligaziun d'eliminar mancanzas constatadas da l'assicuranza d'edifizis tenor   l'artitgel 17; e) l'obligaziun da conceder l'access tenor l'artitgel 21.  9. Disposiziuns finalas  Art.  48 Execuziun 1 La cumissiun administrativa  da l'assicuranza d'edifizis  po relaschar disposiziuns  cumplementaras tar l'ordinaziun da la regenza, e quai davart: a) las controllas da la protecziun cunter incendis; b) ils fatgs da spazzachamin;   13     840.100    c) las  pretensiuns  che  vegnan  fatgas  visavi  la  scolaziun  e  la  furmaziun  supplementara da las persunas spezialisadas per la protecziun cunter incendis  da las vischnancas sco er visavi l'organisaziun da la protecziun cunter incendis  da la vischnanca;  d) las  pretensiuns che vegnan  fatgas  visavi  ils effectivs,  visavi  la scolaziun e  visavi la furmaziun supplementara, visavi l'equipament e visavi l'organisaziun  dals corps da pumpiers communals e dals corps da pumpiers da manaschi;  e) las pretensiuns che vegnan fatgas visavi il sistem d'alarm, visavi ils indrizs  d'alarm e visavi l'organisaziun da las acziuns dals pumpiers;  f) las pretensiuns tecnicas ed ils custs imputabels per fixar las contribuziuns als  pumpiers ed al provediment cun aua da stizzar fieu.  2 … *  Art.  49 Referendum, entrada en vigur 1 Questa lescha è suttamessa al referendum facultativ. 2 La regenza fixescha il termin da l'entrada en vigur1).  1) Il termin da referendum è scadì ils 22 da settember 2010. Entaifer quest termin n'èn vegnids  inoltrads nagins referendums. Messa en vigur cun CR dals 26 d'october 2010 per il 1. da   schaner 2011.  14       840.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 15-06-2010 01-01-2011 relasch emprima versiun - 19-10-2016 01-02-2017 Art. 2 al. 1, a) midada 2017-011 19-10-2016 01-02-2017 Art. 3 al. 1, b) midada 2017-011 19-10-2016 01-02-2017 Titel 2.2. midada 2017-011 19-10-2016 01-02-2017 Art. 7 al. 1, d) midada 2017-011 19-10-2016 01-02-2017 Art. 7 al. 1, e) midada 2017-011 19-10-2016 01-02-2017 Art. 8 al. 1 midada 2017-011 19-10-2016 01-02-2017 Art. 8 al. 1, d) aboliziun 2017-011 19-10-2016 01-02-2017 Art. 8 al. 1, e) midada 2017-011 19-10-2016 01-02-2017 Art. 8 al. 2 midada 2017-011 19-10-2016 01-02-2017 Art. 9 al. 1 midada 2017-011 19-10-2016 01-02-2017 Art. 10 al. 1 aboliziun 2017-011 19-10-2016 01-02-2017 Art. 10 al. 2 aboliziun 2017-011 19-10-2016 01-02-2017 Art. 10 al. 3 midada 2017-011 19-10-2016 01-02-2017 Art. 12 al. 1 midada 2017-011 19-10-2016 01-02-2017 Art. 13 al. 1 midada 2017-011 19-10-2016 01-02-2017 Art. 17 al. 1 midada 2017-011 19-10-2016 01-02-2017 Art. 17 al. 2 integraziun 2017-011 19-10-2016 01-02-2017 Art. 17 al. 3 integraziun 2017-011 19-10-2016 01-02-2017 Art. 18 midada dal titel 2017-011 19-10-2016 01-02-2017 Art. 18 al. 1 midada 2017-011 19-10-2016 01-02-2017 Art. 18 al. 2 integraziun 2017-011 19-10-2016 01-02-2017 Art. 19 midada dal titel 2017-011 19-10-2016 01-02-2017 Art. 19 al. 1 midada 2017-011 19-10-2016 01-02-2017 Art. 19 al. 2 midada 2017-011 19-10-2016 01-02-2017 Art. 19 al. 2bis integraziun 2017-011 19-10-2016 01-02-2017 Art. 19 al. 3 midada 2017-011 19-10-2016 01-02-2017 Art. 20 al. 1 midada 2017-011 19-10-2016 01-02-2017 Art. 21 al. 1 midada 2017-011 19-10-2016 01-02-2017 Art. 21 al. 2 midada 2017-011 19-10-2016 01-02-2017 Art. 21 al. 3 midada 2017-011 19-10-2016 01-02-2017 Art. 21 al. 4 midada 2017-011 19-10-2016 01-02-2017 Art. 22 al. 1 midada 2017-011 19-10-2016 01-02-2017 Art. 29 al. 2 aboliziun 2017-011 19-10-2016 01-02-2017 Art. 30 al. 1 midada 2017-011 19-10-2016 01-02-2017 Art. 30 al. 2 integraziun 2017-011 19-10-2016 01-02-2017 Art. 34 al. 2, a) midada 2017-011 19-10-2016 01-02-2017 Art. 38 midada dal titel 2017-011 19-10-2016 01-02-2017 Art. 38a integraziun 2017-011 19-10-2016 01-02-2017 Art. 40 al. 1 midada 2017-011 19-10-2016 01-02-2017 Art. 40 al. 1, a) aboliziun 2017-011 19-10-2016 01-02-2017 Art. 40 al. 1, b) midada 2017-011 19-10-2016 01-02-2017 Art. 40 al. 3 midada 2017-011 19-10-2016 01-02-2017 Art. 41 al. 1 midada 2017-011 19-10-2016 01-02-2017 Art. 41 al. 1, a) aboliziun 2017-011 19-10-2016 01-02-2017 Art. 41 al. 1, b) aboliziun 2017-011 19-10-2016 01-02-2017 Art. 41 al. 1bis integraziun 2017-011 19-10-2016 01-02-2017 Art. 41 al. 1ter integraziun 2017-011 19-10-2016 01-02-2017 Art. 41 al. 3 midada 2017-011 19-10-2016 01-02-2017 Art. 41 al. 3, a) integraziun 2017-011 19-10-2016 01-02-2017 Art. 41 al. 3, b) integraziun 2017-011 19-10-2016 01-02-2017 Art. 41 al. 3, c) integraziun 2017-011 19-10-2016 01-02-2017 Art. 42 al. 1 midada 2017-011 19-10-2016 01-02-2017 Art. 43 al. 2 midada 2017-011 19-10-2016 01-02-2017 Art. 48 al. 2 aboliziun 2017-011   15     840.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 15-06-2010 01-01-2011 emprima versiun - Art. 2 al. 1, a) 19-10-2016 01-02-2017 midada 2017-011 Art. 3 al. 1, b) 19-10-2016 01-02-2017 midada 2017-011 Titel 2.2. 19-10-2016 01-02-2017 midada 2017-011 Art. 7 al. 1, d) 19-10-2016 01-02-2017 midada 2017-011 Art. 7 al. 1, e) 19-10-2016 01-02-2017 midada 2017-011 Art. 8 al. 1 19-10-2016 01-02-2017 midada 2017-011 Art. 8 al. 1, d) 19-10-2016 01-02-2017 aboliziun 2017-011 Art. 8 al. 1, e) 19-10-2016 01-02-2017 midada 2017-011 Art. 8 al. 2 19-10-2016 01-02-2017 midada 2017-011 Art. 9 al. 1 19-10-2016 01-02-2017 midada 2017-011 Art. 10 al. 1 19-10-2016 01-02-2017 aboliziun 2017-011 Art. 10 al. 2 19-10-2016 01-02-2017 aboliziun 2017-011 Art. 10 al. 3 19-10-2016 01-02-2017 midada 2017-011 Art. 12 al. 1 19-10-2016 01-02-2017 midada 2017-011 Art. 13 al. 1 19-10-2016 01-02-2017 midada 2017-011 Art. 17 al. 1 19-10-2016 01-02-2017 midada 2017-011 Art. 17 al. 2 19-10-2016 01-02-2017 integraziun 2017-011 Art. 17 al. 3 19-10-2016 01-02-2017 integraziun 2017-011 Art. 18 19-10-2016 01-02-2017 midada dal titel 2017-011 Art. 18 al. 1 19-10-2016 01-02-2017 midada 2017-011 Art. 18 al. 2 19-10-2016 01-02-2017 integraziun 2017-011 Art. 19 19-10-2016 01-02-2017 midada dal titel 2017-011 Art. 19 al. 1 19-10-2016 01-02-2017 midada 2017-011 Art. 19 al. 2 19-10-2016 01-02-2017 midada 2017-011 Art. 19 al. 2bis 19-10-2016 01-02-2017 integraziun 2017-011 Art. 19 al. 3 19-10-2016 01-02-2017 midada 2017-011 Art. 20 al. 1 19-10-2016 01-02-2017 midada 2017-011 Art. 21 al. 1 19-10-2016 01-02-2017 midada 2017-011 Art. 21 al. 2 19-10-2016 01-02-2017 midada 2017-011 Art. 21 al. 3 19-10-2016 01-02-2017 midada 2017-011 Art. 21 al. 4 19-10-2016 01-02-2017 midada 2017-011 Art. 22 al. 1 19-10-2016 01-02-2017 midada 2017-011 Art. 29 al. 2 19-10-2016 01-02-2017 aboliziun 2017-011 Art. 30 al. 1 19-10-2016 01-02-2017 midada 2017-011 Art. 30 al. 2 19-10-2016 01-02-2017 integraziun 2017-011 Art. 34 al. 2, a) 19-10-2016 01-02-2017 midada 2017-011 Art. 38 19-10-2016 01-02-2017 midada dal titel 2017-011 Art. 38a 19-10-2016 01-02-2017 integraziun 2017-011 Art. 40 al. 1 19-10-2016 01-02-2017 midada 2017-011 Art. 40 al. 1, a) 19-10-2016 01-02-2017 aboliziun 2017-011 Art. 40 al. 1, b) 19-10-2016 01-02-2017 midada 2017-011 Art. 40 al. 3 19-10-2016 01-02-2017 midada 2017-011 Art. 41 al. 1 19-10-2016 01-02-2017 midada 2017-011 Art. 41 al. 1, a) 19-10-2016 01-02-2017 aboliziun 2017-011 Art. 41 al. 1, b) 19-10-2016 01-02-2017 aboliziun 2017-011 Art. 41 al. 1bis 19-10-2016 01-02-2017 integraziun 2017-011 Art. 41 al. 1ter 19-10-2016 01-02-2017 integraziun 2017-011 Art. 41 al. 3 19-10-2016 01-02-2017 midada 2017-011 Art. 41 al. 3, a) 19-10-2016 01-02-2017 integraziun 2017-011 Art. 41 al. 3, b) 19-10-2016 01-02-2017 integraziun 2017-011 Art. 41 al. 3, c) 19-10-2016 01-02-2017 integraziun 2017-011 Art. 42 al. 1 19-10-2016 01-02-2017 midada 2017-011 Art. 43 al. 2 19-10-2016 01-02-2017 midada 2017-011 Art. 48 al. 2 19-10-2016 01-02-2017 aboliziun 2017-011  16     	1. Object ed attribuziun da las incumbensas 	Art. 1 Object 	Art. 2 Incumbensas 1. chantun 	Art. 3 2. vischnancas 	Art. 4 Transferiment da las incumbensas dal chantun a l'assicuranza d'edifizis  	2. Protecziun preventiva cunter incendis 	2.1. Disposiziuns generalas 	Art. 5 Prescripziuns per la protecziun cunter incendis 	Art. 6 Scumonds  	2.2. Permissiun da la polizia da fieu * 	Art. 7 Obligaziun da dumandar ina permissiun da la polizia da fieu 	Art. 8 Cumpetenza 1. vischnancas 	Art. 9 2. chantun 	Art. 10 Occurrenzas cun in grond potenzial da privel 	Art. 11 Privel da fieu pli grond  	2.3. Controllas da la protecziun cunter incendis 	Art. 12 Cumpetenza 	Art. 13 Controllas da la construcziun 	Art. 14 Controlla da collaudaziun 	Art. 15 Controllas periodicas da la protecziun cunter incendis 	Art. 16 Obligaziun da cooperar 	Art. 17 Eliminaziun da mancanzas  	2.4. Fatgs da spazzachamin 	Art. 18 Incumbensas da l'assicuranza d'edifizis * 	Art. 19 Concessiun 1. activitad independenta * 	Art. 20 2. obligaziuns 	Art. 21 Controlla e nettegiament da las installaziuns termicas 	Art. 22 Tariffa   	3. Pumpiers 	3.1. Disposiziuns generalas 	Art. 23 Incumbensas dals corps da pumpiers 	Art. 24 Requisiziun 	Art. 25 Dretg d'access 	Art. 26 Corps communals da pumpiers 1. incumbensas 	Art. 27 2. ulteriurs servetschs ed ulteriuras acziuns 	Art. 28 Corps da pumpiers da manaschi 	Art. 29 Corps da pumpiers da basa 1. instituziun responsabla 	Art. 30 2. incumbensa 	Art. 31 3. acziuns 	Art. 32 4. organisaziun 	Art. 33 Commando al lieu da donn  	3.2. Custs d'acziun e responsabladad 	Art. 34 Princips 	Art. 35 Instituziun che surpiglia ils custs 	Art. 36 Regress 	Art. 37 Assicuranzas   	4. Provediment cun aua da stizzar fieu 	Art. 38 Cumpetenza 1. vischnancas * 	Art. 38a * 2. chantun  	5. Contribuziuns 	Art. 39 Contribuziuns a mesiras da protecziun cunter incendis vi d'edifizis ed en edifizis 	Art. 40 Contribuziuns als pumpiers 	Art. 41 Contribuziuns al provediment cun aua da stizzar fieu 	Art. 42 Princips per conceder contribuziuns  	6. Finanziaziun 	Art. 43 Contribuziun da las proprietarias e dals proprietaris d'edifizis 	Art. 44 Contribuziun da las societads d'assicuranza privatas  	7. Proceder 	Art. 45 Mesiras en cas da mancanzas areguard la tecnica da protecziun cunter incendis  	8. Giurisdicziun 	Art. 46 Protesta 	Art. 47 Disposiziun penala  	9. Disposiziuns finalas 	Art. 48 Execuziun 	Art. 49 Referendum, entrada en vigur   		2018-06-06T05:14:12+0200 	"7001 Chur" 	"Gesetzessammlung Kanton Graubünden"


pdf_content: Ordinaziun tar la lescha davart la protecziun cunter incendis    840.110   Ordinaziun tar la lescha davart la protecziun cunter  incendis  dals 26-10-2010 (versiun dals 01-02-2017)  sa basond sin l'art. 45 al. 1 da la constituziun chantunala1),  relaschada da la regenza ils 26 d'october 2010  1. Protecziun preventiva cunter incendis  1.1. DISPOSIZIUNS GENERALAS  Art.  1 Prescripziuns da la protecziun cunter incendis 1 Sco prescripziuns liantas  per  la  protecziun preventiva  cunter  incendis  valan  las  prescripziuns  per  la  protecziun  cunter  incendis  da  l'uniun  da  las  assicuranzas  chantunalas cunter fieu tenor l'agiunta 1 mintgamai en la versiun actuala. *  Art.  2 Definiziun 1. edifizis e stabiliments senza periclitaziun speziala  1 Sco edifizis e stabiliments senza periclitaziun speziala valan: a) * edifizis d'abitar construids en moda massiva da la categoria d'autezza bassa e   media; b) * edifizis  d'abitar  construids  en  moda  inflammabla  da  la  categoria  d'autezza   bassa; c) remisas per vehichels a motor cun ina surfatscha da fin 600 m²; d) edifizis agriculs d'economia e da manaschi cun ina capacitad da fin 3000 m³; e) manaschis pitschens senza privel da fieu e d'explosiun; f) * manaschis da restauraziun e locals da vendita al plaunterren cun in'occupaziun   da fin maximalmain 100 persunas; g) * edifizis cun dimensiuns minimalas;  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   840.110    h) * edifizis  accessorics  (p.ex.  pavigliuns,  sustas  da  velos,  stallas  per  animals  pitschens, magasins pitschens);  i) * installaziuns tecnicas per la protecziun cunter incendis ed indrizs da la tecnica  da chasa per ils edifizis e per ils stabiliments tenor las literas a fin h.  Art.  3 2. edifizis e stabiliments cun periclitaziun speziala 1 Sco edifizis u sco stabiliments cun periclitaziun speziala valan: a) edifizis e stabiliments, che na vegnan betg menziunads en l'artitgel 2; b) edifizis e stabiliments che divergeschan da las mesiras da standard che vegnan    prescrittas da la norma e da las directivas da la protecziun cunter incendis,   edidas da l'uniun da las assicuranzas chantunalas cunter fieu.  1.2. PERMISSIUN DA LA POLIZIA DA FIEU *  Art.  4 Occurrenzas cun periclitaziun speziala 1 Occurrenzas che pericliteschan spezialmain persunas, animals e chaussas èn: * a) occurrenzas cun in dumber da persunas che surpassa il dumber da persunas   ch'è decisiv per determinar las sortidas d'urgenza necessarias dals locals; b) occurrenzas cun activitads che n'èn betg accordadas cun las sortidas d'urgenza   dals locals; c) * occurrenzas al liber a partir da 1000 persunas ed occurrenzas en tendas u en    construcziuns moviblas a partir da 300 persunas.  Art.  5 Quantitads che pon vegnir conservadas senza permissiun 1 Senza  permissiun  da  la  polizia  da  fieu  dastgan  vegnir  conservads  en  locals  d'inquala moda da construir, sche quests locals na cuntegnan naginas materias cun  periclitaziun pli gronda: a) liquids inflammabels:  da las classas da privel F1 ed F2 fin 5 liters e da las   classas da privel F3 fin F5 fin 30 liters; b) gas liquid: maximalmain 50 kg; c) substanzas solidas che n'èn betg autoinflammablas, che na sviluppan nagins   gas inflammabels en cumbinaziun cun aua e che n'èn betg explosivas. 2 Per  la  conservaziun  valan  las  pretensiuns  fixadas  en  las  prescripziuns  per  la  protecziun cunter incendis.  Art.  6 Deposit en quantitads limitadas 1 Sco deposit  da rauba e da substanzas inflammablas  ed explosivas en quantitads  limitadas valan: a) il  deposit  da  liquids  inflammabels  da  las  classas  da  privel  F1  ed  F2  en   emballadis u en tancs pitschens fin 450 liters per edifizi;  2       840.110   b) il  deposit  da  liquids  inflammabels  da  las  classas  da  privel  F3  ed  F4  en  emballadis u en tancs fin 250 000 liters per edifizi.  Art.  7 Delegar l'activitad da la protecziun cunter incendis 1 Prestaziuns  che  l'assicuranza  d'edifizis  furnescha  per  incarica  da  la  vischnanca  vegnan messas a quint a la vischnanca tenor las tariffas da scuntrada dal chantun per   servetschs a terzas persunas. *  1.3. CONTROLLAS DA LA PROTECZIUN CUNTER INCENDIS  Art.  8 Controlla da collaudaziun 1 Las patrunas ed ils patruns da construcziun ston avisar a l'autoritad da permissiun   la terminaziun dal project da construcziun a temp avant che al metter en funcziun. 2 Per conceder la permissiun da retratga u da manaschi po l'autoritad da permissiun  pretender  attests da posts da controlla renconuschids che cumprovan  l'utilisaziun  dals products ch'èn prescrits per la protecziun cunter incendis.  Art.  9 Controllas periodicas da la protecziun cunter incendis 1. dimensiun da la controlla  1 L'object  da  las  controllas  periodicas  da  la  protecziun  cunter  incendis  è  l'examinaziun,  sche  las  prescripziuns  per  la  protecziun  cunter  incendis  vegnan  observadas. En quest connex stoi vegnir examinà spezialmain, sche: a) ils indrizs da stgaudar e d'allontanar fim correspundan a las prescripziuns e   vegnan mantegnids en moda ordinaria; b) eventual material inflammabel vegn deposità en ina distanza suffizienta dals   indrizs da stgaudar; c) ruments da combustiun, tschendra, ruments da products da fimar e chaussas   sumegliantas vegnan depositads tenor las prescripziuns; d) las stgalas e tut las autras sortidas d'urgenza èn libramain accessiblas u vegnan   utilisadas per in auter intent; e) mirs-spartafieu,  secturs  d'incendi  e  serras  d'incendi  correspundan  a  las   prescripziuns; f) ils  indrizs  ed  ils  apparats  da  stizzar  fieu  prescrits  èn  pronts  a  l'acziun  u   funcziunan en moda irreproschabla; g) carburants  u  autras  substanzas  inflammablas  vegnan  depositads  tenor  las   prescripziuns; h) vehichels, apparats u maschinas a motors da combustiun vegnan depositads   tenor las prescripziuns; i) l'utilisaziun  dals  locals  confurm a l'intent  vegn  observada  e  sch'i  n'ha  lieu   nagina utilisaziun tras terzas persunas; k) igl è garantì che las installaziuns tecnicas per la protecziun cunter incendis sco   er ils indrizs da la tecnica da chasa èn pronts per il manaschi.   3     840.110    2 L'autoritad  da  permissiun  maina  ina  glista  davart  ils  edifizis  u  davart  ils  stabiliments  ch'èn  suttamess  a  sia  controlla.  La  glista  cuntegna  las  indicaziuns  impurtantas per la prevenziun d'incendis, en spezial davart las controllas, davart las   mancanzas constatadas e davart las mesiras ordinadas per la reparaziun da quellas.  Art.  10 2. periodas da controlla 1 Mintga 2 onns ston vegnir controllads: a) * edifizis cun privel da fieu e d'explosiun. b) * … c) * … d) * … e) * … 2 Mintga 5 onns ston vegnir controllads: a) * manaschis d'alloschament, en ils quals vegnan recepidas per in tschert temp u   per adina 20 u dapli persunas; b) * … c) * … d) * chasas autas cun in'autezza totala da passa 30 m; e) * edifizis agriculs d'economia e da manaschi cun in volumen da passa 3000 m³; f) * fatschentas da vendita cun ina surfatscha totala da secturs d'incendi colliads in   cun l'auter da passa 1200 m²; g) * locals da vendita cun ina surfatscha da vendita da passa 600 fin 1200 m²; h) * locals cun ina gronda occupaziun da persunas, en ils quals pon sa trategnair    passa 300 persunas,  en spezial  hallas polivalentas,  hallas  da sport  e hallas  d'exposiziun, salas, teaters, kinos, restaurants e lieus da reuniun sumegliants;  i) * chasas da parcar cun ina surfatscha da passa 600 m²; k) * manaschis industrials e da mastergn; l) * chasas da scola, scolinas e canortas d'uffants. 3 Mintga 10 onns ston vegnir controllads: a) * remisas per vehichels a motor cun ina surfatscha da 150 fin 600 m²; b) * edifizis da biro e d'administraziun; c) * locals da vendita cun ina surfatscha da vendita da 100 fin 600 m²; d) * locals cun ina pitschna occupaziun da persunas, en ils quals pon sa trategnair    50 fin 300 persunas, en spezial hallas polivalentas, hallas da sport e hallas  d'exposiziun, salas, teaters, kinos e restaurants.  4 L'autoritad  da  controlla  cumpetenta  po  augmentar  l'interval  da  la  controlla  periodica per edifizis e per stabiliments cun in giudicament favuraivel dals ristgs da   la polizia da fieu u cun in urden irreproschabel areguard la tecnica da protecziun  cunter incendis e diminuir l'interval da controlla per edifizis e per stabiliments cun in  giudicament disfavuraivel dals ristgs u cun in urden manglus areguard la tecnica da  protecziun cunter incendis. 5 L'autoritad da protecziun cunter incendis po incumbensar terzas persunas che han  las enconuschientschas necessarias da far la controlla.  4       840.110   1.4. TAXAS  Art.  11 Taxas per la polizia da fieu 1 Las taxas per las prestaziuns da la polizia da fieu vegnan regladas en l'agiunta 2.  1.5. FATGS DA SPAZZACHAMIN  Art.  12 Tariffa per spazzachamins 1 L'indemnisaziun per lavurs da spazzachamin sa cumpona d'ina taxa da basa e d'ina   indemnisaziun da las expensas. 2 La taxa da basa cuntegna ils custs che na pon betg vegnir attribuids directamain al   singul object da nettegiament. 3 Cun l'indemnisaziun da las expensas vegnan indemnisads ils custs da nettegiament   che sa refereschan a l'object inclusiv il diever d'apparats, d'iseglia e da maschinas, la  cussegliaziun,  l'administraziun  sco  er  eventuals  custs  per  annunziar  mancanzas  areguard la protecziun cunter incendis. 4 Il  temp  impundì  maximalmain  imputabel  e  la  tariffa  d'indemnisaziun  vegnan  reglads  en  l'agiunta 3.  Las  prescripziuns  per  il  temp  impundì  correspundan a  la  media dal temp impundì en cas d'in grad da polluziun normal. *  2. Fatgs da pumpiers  2.1. ASSICURANZA D'EDIFIZIS  Art.  13 Cumpetenza 1 En ils fatgs da pumpiers è l'assicuranza d'edifizis cumpetenta per: a) relaschar las prescripziuns per la scolaziun, per l'equipament, per ils effectivs   da persunal e per ils standards da prestaziun dals corps da pumpiers; b) dar la scolaziun e la furmaziun supplementara – ch'è chaussa dal chantun – a    las spezialistas ed als spezialists da pumpiers sco er al cader da pumpiers ed al  corp d'instructuras e d'instructurs da pumpiers;  c) endrizzar e manar in center da trenament per ils pumpiers; d) garantir la prontezza d'alarm permanenta dals corps da pumpiers cun agid d'in    sistem d'alarm per las equipas da pumpiers da l'entir chantun; e) planisar il concept da l'organisaziun dals pumpiers e surpigliar la coordinaziun   per realisar quest concept sin plaun communal; f) * far  cunvegnas  da  prestaziun  cun  las  gestiunarias  ed  ils  gestiunaris  da  las   infrastructuras sco er cun las instituziuns ch'èn responsablas per ils corps da  pumpiers da basa;  g) acquistar communablamain apparats e meds.   5     840.110    2 Cun relaschar prescripziuns per ils corps da pumpiers e cun dar la scolaziun e la  furmaziun  supplementara  resguarda  l'assicuranza  d'edifizis  las  directivas  concludidas  da  la  conferenza  da  las  directuras  e  dals  directurs  chantunals  cumpetents.  Art.  14 Scolaziun e furmaziun supplementara 1 L'assicuranza d'edifizis organisescha ils suandants curs: 1. Curs fundamentals chantunals  a) curs da sutuffiziera u da sutuffizier; b) curs d'uffiziera u d'uffizier; c) curs da cumandanta u da cumandant; d) manar l'acziun en cas d'eveniments gronds; e) curs da cader en secturs spezials; f) scolaziun d'instructuras e d'instructurs.  2. Curs per spezialistas e per spezialists a) protecziun da la respiraziun; b) dustanza d'ieli e da chemia; c) sectur da las vias, da la viafier e dals tunnels.  3. Curs da furmaziun supplementara: Per tut ils secturs vegnan organisads curs  da furmaziun supplementara.  2 La purschida da curs po vegnir amplifitgada u adattada tut tenor il basegn.  2.2. PUMPIERS  Art.  15 Alarm da las equipas 1 Las vischnancas ston s'associar al sistem d'alarm per las equipas da pumpiers da  l'assicuranza  d'edifizis  e  ston  cumprar  e  mantegnair  ils  apparats  finals  tenor  las  prescripziuns da l'assicuranza d'edifizis.  Art.  16 Plan d'acziun preventiv 1 Las vischnancas ston giuditgar  ils privels da fieu sco er ils privels ecologics ed  elementars  en  lur  territori  d'acziun  e  far  plans  d'acziun  per  ils  pumpiers,  che  correspundan als ristgs. Per ristgs gronds ston vegnir fatgs plans d'acziun spezials.   Ils plans d'acziun ston vegnir exercitads. *  Art.  17 Organisaziun al lieu da donn 1 Al lieu da donn è la direcziun da l'acziun dals pumpiers cumpetenta per il sectur  dals pumpiers. En cas d'acziuns che pretendan enconuschientschas spezialas, po ella  dumandar expertas u experts. La direcziun da l'acziun dals pumpiers è ina part da la  direcziun generala da l'acziun. *  6       840.110   2 A la fin da l'acziun da pumpiers surdat ella la responsabladad per il lieu da donn en  il sectur dals pumpiers a la polizia. * 3 La direcziun da l'acziun dals pumpiers po procurar per la rumida dal lieu da donn,  sche quai è necessari per stizzar cumplettamain il fieu u per allontanar privels per  umans,  per  animals,  per  l'ambient  u  per  valurs  materialas.  Ulteriuras  lavurs  da  rumida ston vegnir coordinadas cun l'assicuranza d'edifizis e cun la polizia. *  Art.  18 Obligaziun d'avair quità 1 Ils pumpiers ston far adatg che lur acziuns e lur exercizis na chaschunian nagins  donns nunnecessaris vi d'edifizis e vi d'autras chaussas. Cun mesiras adattadas ston  en spezial vegnir sminuids donns consecutivs che resultan da l'aua da stizzar fieu.  Art.  19 Garantir la prontezza a l'acziun 1 La prontezza a l'acziun dals pumpiers sto vegnir garantida er durant in eveniment,  eventualmain cun integrar auters corps da pumpiers.  3. Contribuziuns  3.1. DISPOSIZIUNS GENERALAS  Art.  20 Cundiziuns 1 Las  retschavidras  ed  ils  retschaviders  da  contribuziuns  ubain  lur  successuras  legalas  e  lur  successurs  legals  ston  procurar  ch'ils  stabiliments,  ils  indrizs,  ils  vehichels, ils apparats ed ils edifizis vegnian: * a) mantegnids correctamain; b) adina tegnids pronts per il diever; c) duvrads confurm a l'intent.  Art.  21 Restituziun 1 Sche las cundiziuns na vegnan betg observadas u sch'ils stabiliments, ils indrizs, ils  vehichels, ils apparats ed ils edifizis, per ils quals il chantun ha pajà contribuziuns   per als cumprar u per als prender en locaziun, na vegnan betg duvrads confurm a lur  intent, sto vegnir  restituida ina part correspundenta da la contribuziun pajada per   mintga onn da la durada usitada d'utilisaziun che manca dapi la concessiun da la   contribuziun.   7     840.110    Art.  22 Reducziun da las contribuziuns 1 Sche stabiliments, indrizs, vehichels, apparats ed edifizis, ch'èn vegnids construids  u  cumprads  cun  contribuziuns  dal  chantun,  vegnan  renovads  avant  la  fin  da  la  durada  usitada  d'utilisaziun,  vegnan  eventualas  contribuziuns  reducidas  proporziunalmain.  3.2. PROTECZIUN PREVENTIVA CUNTER INCENDIS  Art.  23 Mesiras subvenziunablas 1 Mesiras  da  protecziun  cunter  incendis  subvenziunablas  èn  la  cumpra  e  la  montascha  da detecturs  d'incendis,  d'indrizs  da stizzar  fieu  sco er  da sistems da  parachametg  che  correspundan  a  las  prescripziuns  per  la  protecziun  cunter  incendis. * 2 Contribuziuns  vegnan  pajadas  mo  per  edifizis  che  suttastattan  a  l'obligatori  d'assicuranza. 3 Naginas contribuziuns na vegnan pajadas: a) * per  indrizs  ch'èn  prescrits  en  las  prescripziuns  per  la  protecziun  cunter   incendis u che vegnan construids per remplazzar in'autra mesira da protecziun  cunter incendis;  b) per  indrizs  ch'èn  necessaris  per  il  manaschi  u  che servan  a  survegliar  u  a  proteger installaziuns tecnicas.  Art.  24 Dimensiun da la contribuziun 1 La  contribuziun  importa  25  pertschient  dals  custs  imputabels  per  apparats,  per  conducts e per la montascha. 2 Sche l'indriz construì voluntarmain s'extenda mo sin ina part da l'edifizi assicurà  sco in'unitad, sto la contribuziun vegnir scursanida proporziunalmain.  3.3. PUMPIERS  Art.  25 Contribuziuns als pumpiers 1. contribuziuns d'investiziun  1 L'assicuranza d'edifizis paja las suandantas contribuziuns d'investiziun als corps da  pumpiers: a) Corps communals da pumpiers  1. contribuziun da basa: magasins da pumpiers: 15 pertschient; ulteriuras  investiziuns: 20 pertschient  2. * …  8       840.110   b) Corps intercommunals da pumpiers 1. contribuziun da basa magasins da pumpiers: 15 pertschient; ulteriuras   investiziuns: 20 pertschient 2. * … 3. * supplement  da  corporaziun:  2,5  –  7,5  pertschient.  Il  supplement  da   corporaziun vegn graduà tenor la funcziunalitad da las investiziuns per  augmentar  la  prontezza  a  l'acziun.  La  contribuziun  po  vegnir  augmentada  per  corps  intercommunals  da  pumpiers  ch'èn  vegnids  fundads da nov durant maximalmain 3 onns per fin 20 pertschient.  c) Corps da pumpiers da manaschi 1. magasins da pumpiers: 15 pertschient 2. ulteriuras investiziuns: 20 pertschient  d) * Acquisiziuns collectivas tras l'assicuranza d'edifizis 1. Sch'ils  pumpiers  sa  participeschan  ad  acquisiziuns  collectivas  da   l'assicuranza d'edifizis,  po la contribuziun totala vegnir augmentada a  maximalmain 50 pertschient.  1bis Las  ulteriuras  acquisiziuns  ch'èn  necessarias  per  il  manaschi,  ma  che  na  figureschan  betg  sin  la  glista  da  l'assicuranza  d'edifizis  davart  las  investiziuns  necessarias  che  resultan  dal  manaschi  tecnic,  vegnan  indemnisadas  cun  ina  pauschala annuala che vegn fixada da l'assicuranza d'edifizis. * 2 … * 3 Corps da pumpiers da vischnancas fusiunadas valan durant 3 onns suenter la fusiun  sco corps da pumpiers intercommunals.  Art.  26 2. contribuziuns da locaziun 1 Per ils locals da pumpiers po vegnir pajada, empè d'ina contribuziun d'investiziun,   ina contribuziun pauschala als custs da locaziun, sche: a) i n'è betg pussaivel da construir in edifizi nov a temp util; b) il contract da locaziun è vegnì concludì per almain 10 onns ed è prenotà en il   register funsil. 2 La contribuziun vegn calculada sin basa da la valur da nov dals locals prendids en  locaziun suenter lur transfurmaziun, integrond ils custs per ils indrizs necessaris da  manaschi e per la construcziun da la plazza avant l'edifizi.  Art.  27 3. contribuziuns da scolaziun e da furmaziun supplementara 1 Per la scolaziun e per la furmaziun supplementara dals caders da pumpiers vegnan  pajadas las suandantas contribuziuns: a) curs tenor l'artitgel 14: 100 pertschient b) diaria  per  participanta  u  per  participant  da  curs  fundamentals  chantunals:   fr. 150.–   9     840.110    3.4. AUA DA STIZZAR FIEU  Art.  28 Premissas per survegnir contribuziuns 1 Ils  provediments cun aua da stizzar fieu han il dretg da survegnir contribuziuns  sch'els correspundan – areguard la quantitad ed areguard la pressiun – al basegn dals  pumpiers e dals indrizs da stizzar fieu en ils edifizis. 2 Per indrizs da rait che servan a la distribuziun d'aua cun agid d'idrants sur terra  vegnan concedidas contribuziuns, sch'ils bischens dals idrants han in diameter intern  d'almain 100 millimeters. En cas d'in diameter intern dal bischen da 100 millimeters   fin 200 millimeters vegn pajada l'entira contribuziun, e sch'il bischen ha in diameter  intern da 200 millimeters u dapli vegn la contribuziun pajada proporziunalmain en  relaziun  dal  diever  da  l'aua  da  stizzar  fieu  cun  il  diever  da  l'aua  da  baiver  dal   provediment d'aua. * 3 Las pretensiuns envers la concepziun dal provediment cun aua da stizzar fieu ston   vegnir  fixadas  en  zonas  da  mantegniment,  per  edifizis  abitads  permanentamain  ordaifer  il  territori  da construcziun e per edifizis agriculs uschia, ch'ils  custs che  resultan  da  quai  èn  supportabels  per  las  vischnancas  respectivamain  per  las  proprietarias e per ils proprietaris dals edifizis pertutgads. 4 Idrants  èn  subvenziunabels,  sch'els  vegnan  construids  tenor  las  normas  renconuschidas en l'entira Svizra. 5 Investiziuns per renovar ils indrizs èn subvenziunablas, sche l'indriz ha cuntanschì  la durada da gestiun ch'è fixada en las directivas da la societad svizra da l'industria  dal  gas  e  da  l'aua.  En  cas  motivads  po  l'assicuranza  d'edifizis  er  conceder   contribuziuns  per  renovar  stabiliments  che  n'han  betg  cuntanschì  la  durada  da  manaschi ch'è fixada en las directivas.  Art.  29 Contribuziuns 1 Per ils custs da construcziun imputabels  e per ils custs da gestiun d'indrizs  dal  provediment  cun  aua  da  stizzar  fieu  paja  l'assicuranza  d'edifizis  las  suandantas  contribuziuns: * a) * investiziuns novas  1. contribuziun da basa: 15 pertschient 2. * …  b) * investiziuns substitutivas 1. contribuziun da basa: 10 pertschient 2. * …  c) * contribuziuns da gestiun 1. contribuziun da basa: 2500 francs; 2. contribuziun supplementara: 4 francs per mintga milliun da la summa   d'assicuranza dals edifizis. 2 … *  10       840.110   3 Per territoris cun in pitschen svilup architectonic e per edifizis ordaifer ils territoris   da construcziun, cun excepziun dals edifizis agriculs d'economia e da manaschi cun  in volumen construì da passa 3000 m³,  na dastgan las contribuziuns d'investiziun  betg surpassar 2 pertschient da las valurs d'assicuranza dals edifizis. * 4 L'assicuranza  d'edifizis  controllescha  periodicamain  mintga  5  onns,  sch'il  provediment  cun  aua  da  stizzar  fieu  ademplescha  las  premissas  tenor  l'artitgel 41 alinea 3  da  la  lescha.  Sch'i  vegnan  constatadas  mancanzas,  scroda  il  dretg da survegnir contribuziuns fin che las mancanzas èn eliminadas, però almain  per l'onn da contribuziun respectiv. *  4. Disposiziuns finalas  Art.  30 Entrada en vigur, aboliziun dal dretg vertent 1 Questa  ordinaziun  entra  en  vigur1) ensemen  cun  la  lescha  davart  la  protecziun  preventiva cunter incendis ed ils fatgs da pumpiers en il chantun Grischun dals 15 da  zercladur 20102). 2 Per questa data vegnan abolids ils suandants relaschs: a) disposiziuns executivas  tar l'ordinaziun davart  la polizia da fieu dals 19 da   settember 20003); b) ordinaziun da taxas per la polizia da fieu dals 7 da mars 19954); c) tariffa per spazzachamins dals 17 d'october 19955).  1) 1. da schaner 2011 2) DG 840.100 3) CUL 2000, 3906; DG 838.150 4) CUL 1995, 3278; DG 838.200 5) CUL 1995, 3449; DG 838.350   11   http://www.gr-lex.gr.ch/data/840.100/rm   840.110    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-10-2010 01-01-2011 relasch emprima versiun - 16-12-2014 01-01-2015 Art. 2 al. 1, a) midada 2014-040 16-12-2014 01-01-2015 Art. 2 al. 1, b) midada 2014-040 16-12-2014 01-01-2015 Art. 2 al. 1, f) midada 2014-040 16-12-2014 01-01-2015 Art. 2 al. 1, g) midada 2014-040 16-12-2014 01-01-2015 Art. 2 al. 1, h) midada 2014-040 16-12-2014 01-01-2015 Art. 2 al. 1, i) integraziun 2014-040 16-12-2014 01-01-2015 Art. 4 al. 1, c) midada 2014-040 16-12-2014 01-01-2015 Art. 10 al. 1, b) midada 2014-040 16-12-2014 01-01-2015 Art. 10 al. 1, c) aboliziun 2014-040 16-12-2014 01-01-2015 Art. 10 al. 1, d) aboliziun 2014-040 16-12-2014 01-01-2015 Art. 10 al. 1, e) aboliziun 2014-040 16-12-2014 01-01-2015 Art. 10 al. 2, a) midada 2014-040 16-12-2014 01-01-2015 Art. 10 al. 2, b) midada 2014-040 16-12-2014 01-01-2015 Art. 10 al. 2, c) midada 2014-040 16-12-2014 01-01-2015 Art. 10 al. 2, d) midada 2014-040 16-12-2014 01-01-2015 Art. 10 al. 2, e) midada 2014-040 16-12-2014 01-01-2015 Art. 10 al. 2, f) midada 2014-040 16-12-2014 01-01-2015 Art. 10 al. 2, g) midada 2014-040 16-12-2014 01-01-2015 Art. 10 al. 2, h) midada 2014-040 16-12-2014 01-01-2015 Art. 10 al. 2, i) integraziun 2014-040 16-12-2014 01-01-2015 Art. 10 al. 2, k) integraziun 2014-040 16-12-2014 01-01-2015 Art. 10 al. 2, l) integraziun 2014-040 16-12-2014 01-01-2015 Art. 10 al. 3, a) midada 2014-040 16-12-2014 01-01-2015 Art. 10 al. 3, b) midada 2014-040 16-12-2014 01-01-2015 Art. 10 al. 3, c) midada 2014-040 16-12-2014 01-01-2015 Art. 10 al. 3, d) midada 2014-040 16-12-2014 01-01-2015 Agiunta 1 midada dal cuntegn 2014-040 14-03-2017 01-02-2017 Art. 1 al. 1 midada 2017-012 14-03-2017 01-02-2017 Titel 1.2. midada 2017-012 14-03-2017 01-02-2017 Art. 4 al. 1 midada 2017-012 14-03-2017 01-02-2017 Art. 7 al. 1 midada 2017-012 14-03-2017 01-02-2017 Art. 10 al. 1, a) midada 2017-012 14-03-2017 01-02-2017 Art. 10 al. 1, b) aboliziun 2017-012 14-03-2017 01-02-2017 Art. 10 al. 2, a) midada 2017-012 14-03-2017 01-02-2017 Art. 10 al. 2, b) aboliziun 2017-012 14-03-2017 01-02-2017 Art. 10 al. 2, c) aboliziun 2017-012 14-03-2017 01-02-2017 Art. 10 al. 2, f) midada 2017-012 14-03-2017 01-02-2017 Art. 12 al. 4 midada 2017-012 14-03-2017 01-02-2017 Art. 13 al. 1, f) midada 2017-012 14-03-2017 01-02-2017 Art. 16 al. 1 midada 2017-012 14-03-2017 01-02-2017 Art. 17 al. 1 midada 2017-012 14-03-2017 01-02-2017 Art. 17 al. 2 midada 2017-012 14-03-2017 01-02-2017 Art. 17 al. 3 midada 2017-012 14-03-2017 01-02-2017 Art. 20 al. 1 midada 2017-012 14-03-2017 01-02-2017 Art. 23 al. 1 midada 2017-012 14-03-2017 01-02-2017 Art. 23 al. 3, a) midada 2017-012 14-03-2017 01-02-2017 Art. 25 al. 1, a), 2. aboliziun 2017-012 14-03-2017 01-02-2017 Art. 25 al. 1, b), 2. aboliziun 2017-012 14-03-2017 01-02-2017 Art. 25 al. 1, b), 3. midada 2017-012 14-03-2017 01-02-2017 Art. 25 al. 1, d) integraziun 2017-012 14-03-2017 01-02-2017 Art. 25 al. 1bis integraziun 2017-012 14-03-2017 01-02-2017 Art. 25 al. 2 aboliziun 2017-012 14-03-2017 01-02-2017 Art. 28 al. 2 midada 2017-012 14-03-2017 01-02-2017 Art. 29 al. 1 midada 2017-012 14-03-2017 01-02-2017 Art. 29 al. 1, a) midada 2017-012 14-03-2017 01-02-2017 Art. 29 al. 1, a), 2. aboliziun 2017-012 14-03-2017 01-02-2017 Art. 29 al. 1, b) midada 2017-012 14-03-2017 01-02-2017 Art. 29 al. 1, b), 2. aboliziun 2017-012 14-03-2017 01-02-2017 Art. 29 al. 1, c) integraziun 2017-012 14-03-2017 01-02-2017 Art. 29 al. 2 aboliziun 2017-012  12       840.110   Conclus Entrada en vigur Element Modificaziun Publicaziun en la CUL 14-03-2017 01-02-2017 Art. 29 al. 3 midada 2017-012 14-03-2017 01-02-2017 Art. 29 al. 4 integraziun 2017-012 14-03-2017 01-02-2017 Agiunta 1 midada dal num e dal   cuntegn 2017-012  14-03-2017 01-02-2017 Agiunta 2 midada dal cuntegn 2017-012 14-03-2017 01-02-2017 Agiunta 3 midada dal num e dal   cuntegn 2017-012   13     840.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-10-2010 01-01-2011 emprima versiun - Art. 1 al. 1 14-03-2017 01-02-2017 midada 2017-012 Art. 2 al. 1, a) 16-12-2014 01-01-2015 midada 2014-040 Art. 2 al. 1, b) 16-12-2014 01-01-2015 midada 2014-040 Art. 2 al. 1, f) 16-12-2014 01-01-2015 midada 2014-040 Art. 2 al. 1, g) 16-12-2014 01-01-2015 midada 2014-040 Art. 2 al. 1, h) 16-12-2014 01-01-2015 midada 2014-040 Art. 2 al. 1, i) 16-12-2014 01-01-2015 integraziun 2014-040 Titel 1.2. 14-03-2017 01-02-2017 midada 2017-012 Art. 4 al. 1 14-03-2017 01-02-2017 midada 2017-012 Art. 4 al. 1, c) 16-12-2014 01-01-2015 midada 2014-040 Art. 7 al. 1 14-03-2017 01-02-2017 midada 2017-012 Art. 10 al. 1, a) 14-03-2017 01-02-2017 midada 2017-012 Art. 10 al. 1, b) 16-12-2014 01-01-2015 midada 2014-040 Art. 10 al. 1, b) 14-03-2017 01-02-2017 aboliziun 2017-012 Art. 10 al. 1, c) 16-12-2014 01-01-2015 aboliziun 2014-040 Art. 10 al. 1, d) 16-12-2014 01-01-2015 aboliziun 2014-040 Art. 10 al. 1, e) 16-12-2014 01-01-2015 aboliziun 2014-040 Art. 10 al. 2, a) 16-12-2014 01-01-2015 midada 2014-040 Art. 10 al. 2, a) 14-03-2017 01-02-2017 midada 2017-012 Art. 10 al. 2, b) 16-12-2014 01-01-2015 midada 2014-040 Art. 10 al. 2, b) 14-03-2017 01-02-2017 aboliziun 2017-012 Art. 10 al. 2, c) 16-12-2014 01-01-2015 midada 2014-040 Art. 10 al. 2, c) 14-03-2017 01-02-2017 aboliziun 2017-012 Art. 10 al. 2, d) 16-12-2014 01-01-2015 midada 2014-040 Art. 10 al. 2, e) 16-12-2014 01-01-2015 midada 2014-040 Art. 10 al. 2, f) 16-12-2014 01-01-2015 midada 2014-040 Art. 10 al. 2, f) 14-03-2017 01-02-2017 midada 2017-012 Art. 10 al. 2, g) 16-12-2014 01-01-2015 midada 2014-040 Art. 10 al. 2, h) 16-12-2014 01-01-2015 midada 2014-040 Art. 10 al. 2, i) 16-12-2014 01-01-2015 integraziun 2014-040 Art. 10 al. 2, k) 16-12-2014 01-01-2015 integraziun 2014-040 Art. 10 al. 2, l) 16-12-2014 01-01-2015 integraziun 2014-040 Art. 10 al. 3, a) 16-12-2014 01-01-2015 midada 2014-040 Art. 10 al. 3, b) 16-12-2014 01-01-2015 midada 2014-040 Art. 10 al. 3, c) 16-12-2014 01-01-2015 midada 2014-040 Art. 10 al. 3, d) 16-12-2014 01-01-2015 midada 2014-040 Art. 12 al. 4 14-03-2017 01-02-2017 midada 2017-012 Art. 13 al. 1, f) 14-03-2017 01-02-2017 midada 2017-012 Art. 16 al. 1 14-03-2017 01-02-2017 midada 2017-012 Art. 17 al. 1 14-03-2017 01-02-2017 midada 2017-012 Art. 17 al. 2 14-03-2017 01-02-2017 midada 2017-012 Art. 17 al. 3 14-03-2017 01-02-2017 midada 2017-012 Art. 20 al. 1 14-03-2017 01-02-2017 midada 2017-012 Art. 23 al. 1 14-03-2017 01-02-2017 midada 2017-012 Art. 23 al. 3, a) 14-03-2017 01-02-2017 midada 2017-012 Art. 25 al. 1, a), 2. 14-03-2017 01-02-2017 aboliziun 2017-012 Art. 25 al. 1, b), 2. 14-03-2017 01-02-2017 aboliziun 2017-012 Art. 25 al. 1, b), 3. 14-03-2017 01-02-2017 midada 2017-012 Art. 25 al. 1, d) 14-03-2017 01-02-2017 integraziun 2017-012 Art. 25 al. 1bis 14-03-2017 01-02-2017 integraziun 2017-012 Art. 25 al. 2 14-03-2017 01-02-2017 aboliziun 2017-012 Art. 28 al. 2 14-03-2017 01-02-2017 midada 2017-012 Art. 29 al. 1 14-03-2017 01-02-2017 midada 2017-012 Art. 29 al. 1, a) 14-03-2017 01-02-2017 midada 2017-012 Art. 29 al. 1, a), 2. 14-03-2017 01-02-2017 aboliziun 2017-012 Art. 29 al. 1, b) 14-03-2017 01-02-2017 midada 2017-012 Art. 29 al. 1, b), 2. 14-03-2017 01-02-2017 aboliziun 2017-012 Art. 29 al. 1, c) 14-03-2017 01-02-2017 integraziun 2017-012 Art. 29 al. 2 14-03-2017 01-02-2017 aboliziun 2017-012 Art. 29 al. 3 14-03-2017 01-02-2017 midada 2017-012  14       840.110   Element Conclus Entrada en vigur Modificaziun Publicaziun en la CUL Art. 29 al. 4 14-03-2017 01-02-2017 integraziun 2017-012 Agiunta 1 16-12-2014 01-01-2015 midada dal cuntegn 2014-040 Agiunta 1 14-03-2017 01-02-2017 midada dal num e dal   cuntegn 2017-012  Agiunta 2 14-03-2017 01-02-2017 midada dal cuntegn 2017-012 Agiunta 3 14-03-2017 01-02-2017 midada dal num e dal   cuntegn 2017-012   15       840.110-A1      Agiunta 1: Art. 1 Protecziun cunter incendis   (versiun dals 01-02-2017)   Prescripziuns per la protecziun cunter incendis da l'uniun da las  assicuranzas chantunalas cunter fieu   NORMA DA LA PROTECZIUN CUNTER INCENDIS   – Norma da la protecziun cunter incendis, nr. 1-15   DIRECTIVAS PER LA PROTECZIUN CUNTER INCENDIS   – Noziuns e definiziuns, nr. 10-15  – Garanzia da la qualitad tar la protecziun cunter incendis, nr. 11-15  – Prevenziun d'incendis e protecziun organisatorica cunter incendis, nr. 12-15  – Materials da construcziun e parts d'edifizis, nr. 13-15  – Utilisaziun da material da construcziun, nr. 14-15  – Distanzas da la protecziun cunter incendis, parts purtantas, secturs d'incendi,   nr. 15-15  – Vias da fugia e da salvament, nr. 16-15  – Signalisaziun da vias da fugia, illuminaziun da segirezza, provediment cun   electricitad da segirezza, nr. 17-15  – Indrizs da stizzar fieu, nr. 18-15  – Indrizs automatics da stizzar fieu, nr. 19-15  – Detecturs d'incendi, nr. 20-15  – Allontanaders da fim e da chalur, nr. 21-15  – Sistems da parachametg, nr. 22-15  – Sistems da transport, nr. 23-15  – Installaziuns termicas, nr. 24-15  – Indrizs erotecnics, nr. 25-15  – Substanzas privlusas, nr. 26-15  – Procedura da cumprova tar la protecziun cunter incendis, nr. 27-15  – Procedura da renconuschientscha, nr. 28-15        1        840.110-A2      Agiunta 2: Art. 11 Polizia da fieu   (versiun dals 01-02-2017)   Taxas da permissiun da la polizia da fieu   1 Per conceder permissiuns vegnan incassadas las suandantas taxas:  a) manaschis d'alloschament,   negozis, edifizis e locals  cun ina gronda occupaziun  da persunas, manaschis da  restauraziun e d'hotellaria,  edifizis da biro e  d'administraziun   fr. 100.– fin fr. 8000.–   b) manaschis d'industria e da  mastergn   fr. 100.– fin fr. 7000.–   c) chasas autas fr. 100.– fin fr. 6000.–  d) chasas da parcar, garaschas   sutterranas, remisas per  vehichels a motor   fr. 100.– fin fr. 5000.–   e) edifizis d'abitar, negozis,  interpresas pitschnas   fr. 100.– fin fr. 3000.–   f) edifizis agriculs d'economia  e da manaschi   fr. 100.– fin fr. 2000.–   g) edifizis pitschens ed  edifizis accessorics   fr. 100.– fin fr. 300.–   h) indrizs per elavurar, per  transtgargiar u per depositar  rauba e substanzas  inflammablas ed explosivas  sco er per magasinar liquids  inflammabels   fr. 100.– fin fr. 1500.–   i) indrizs da la protecziun  tecnica cunter incendis sco  er indrizs da la tecnica da  chasa   fr. 100.– fin fr. 1500.–   k) indrizs staziunars per il  diever da gas   fr. 100.– fin fr. 1000.–   l) stgaudaments fr. 100.– fin fr. 500.–     1      840.110-A2        2 En la taxa da permissiun èn cuntegnids ils custs per la controlla da construcziun,  per la controlla da collaudaziun e per l'emprima controlla posteriura. Per ulteriuras  controllas posteriuras vegnan incassadas taxas tenor il temp impundì e tenor las  tariffas da scuntrada per ils servetschs da l'administraziun chantunala a terzas  persunas.   2          840.110-A3      Agiunta 3: Art. 12 al. 4 Fatgs da spazzachamin   (versiun dals 01-02-2017)   1. Taxa da basa   1 La taxa da basa importa 17 minutas. Ella dastga vegnir messa a quint da princip  mo ina giada per edifizi respectivamain per stgaudament.  2 Per edifizis, en ils quals singuls manaschis u singulas abitaziuns han agens  stgaudaments che vegnan nettegiads en il medem pass da lavur, importa la taxa da  basa 5 minutas per manaschi u per abitaziun, almain dentant 17 minutas per edifizi.   2. Prescripziuns dal temp impundì   2.1. STGAUDAMENTS CENTRALS (INCL. CHAMIN E  BISCHENS DA COLLIAZIUN FIN INA LUNGHEZZA  DA 3 M)     Prestaziun Temp previs    fin 30 kW 50 minutas  30,1 fin 40 kW 60 minutas  40,1 fin 50 kW 65 minutas  50,1 fin 60 kW 70 minutas  60,1 fin 70 kW 75 minutas  70,1 fin 80 kW 80 minutas  80,1 fin 90 kW 85 minutas  90,1 fin 100 kW 90 minutas   100,1 fin 150 kW 110 minutas  150,1 fin 200 kW 125 minutas  200,1 fin 250 kW 140 minutas     1      840.110-A3        250,1 fin 300 kW 155 minutas  300,1 fin 350 kW 170 minutas  350,1 fin 400 kW 180 minutas  400,1 fin 450 kW 190 minutas  450,1 fin 500 kW 200 minutas  500,1 fin 600 kW 210 minutas  600,1 fin 700 kW 220 minutas  700,1 fin 800 kW 230 minutas  800,1 fin 900 kW 240 minutas  900,1 fin 1000 kW 250 minutas    sur 1000 kW tenor temp impundì    1.2 supplement per agids da com-  bustiun e per installaziuns fin 5  inclus en il temp previs per il  stgaudament    davent da 6 1/10 temp previs per il stgaudament  1.3 nettegiament dals indrizs da filter tenor temp impundì   2.2. STGAUDAMENTS CENTRALS CUN PLATTAS DA  CUSCHINAR, CUN PIGNAS DA PLATTINAS E CUN  FURNELS, INCLUSIV 3 CURRENTS   enfin 20 kW  45 minutas  davent da 20,1 kW  55 minutas  supplement per mintga  ulteriur current   (2 currents pli pitschens che  50 cm valan sco 1 current)   4 minutas   supplement per furnels da  brassar    4 minutas   2.3. PIGNAS DA STGAUDAR, PIGNAS DA SESER, PIGNAS  MOVIBLAS, PIGNAS DA PLATTINAS, PIGNAS DA  BOGN, FURNELS E CHAUSSAS SUMEGLIANTAS   tariffa da basa   incl. 1 current    12 minutas   supplement per mintga  ulteriur current   (2 currents pli pitschens che 50 cm  valan sco 1 current)   4 minutas   supplement per mintga  corp accessoric    6 minutas   2          840.110-A3      2.4. PLATTAS A FORAS   tariffa da basa incl. 3 foras  per cuschinar    10 minutas   supplement per mintga  ulteriura fora da cuschinar   (sco fora da cuschinar valan er  furnels, auaduirs per prender ora  ed auaduirs fixs sco er plattas da  cuschinar)   4 minutas   supplement per indrizs  d'aua chauda e per boilers    4 minutas   2.5. PLATTAS A PLATTAS   surfatscha da la platta da fin a 30 dm2 18 minutas  supplement per mintga ulteriurs 10 dm2 4 minutas  supplement per indrizs d'aua chauda e per boilers 4 minutas  supplement per furnels da brassar 4 minutas   2.6. PIGNAS D'IELI   fin 10 kW, 1 brischader 20 minutas  davent da 10,1 kW, 1 brischader 25 minutas  supplement per montar e per demontar envidaders electrics 5 minutas  ventilatur per l'aria da combustiun 10 minutas   2.7. CHEMINÉS, CHOMBRAS DA FIMENTAR, CUSCHINAS  DA FIMENTAR ED INDRIZS SUMEGLIANTS   tenor temp impundì   2.8. CHAMINS E BISCHENS DA COLLIAZIUN   Tar stgaudaments centrals (cifra 1) èn la controlla ed il nettegiament dals chamins e  dals bischens da colliaziun fin ina lunghezza da 3 m inclus en il temp previs.  Bischens da colliaziun pli lungs vegnan mess a quint tenor la posiziun 8.4. Tar tut ils  stgaudaments centrals spezials (cifra 2) e tar singuls fuclars (cifras 3–7) vegnan  mess a quint separadamain la controlla ed il nettegiament dal chamin e dals bischens  da colliaziun d'ina lunghezza da passa 1 m.     3      840.110-A3          8.1 Chamins   fin 9,00 m lunghezza 12 minutas  9,01 fin 15,00 m lunghezza 16 minutas  15,01 m lunghezza e passa 20 minutas  8.2 Chamins d'ascender   chamins che ston vegnir ascendids en l'interiur per  als nettegiar   tenor temp impundì   8.3 Arder ora ils chamins tenor temp impundì  8.4 Bischens da colliaziun   1,00 fin 5,00 m lunghezza 6 minutas  5,01 fin 8,00 m lunghezza 10 minutas  8,01 m lunghezza e passa (per calcular valan dus  anguls sco in bischen dad 1 m lunghezza)   tenor temp impundì   2.9. STGAUDAMENTS DA GAS   indrizs da stgaudar e d'allontanar fim tenor temp impundì   2.10. STGAUDAMENTS INDUSTRIALS   indrizs en manaschis da mastergn, d'industria ed en mana- schis sumegliants che na servan betg a stgaudar locals   tenor temp impundì   2.11. LAVURS DA CONTROLLA   tenor temp impundì   2.12. SURPASSAR IL TEMP PREVIS   Sch'il temp previs vegn – pervia da l'indriz – surpassà u sutpassà per passa 20  pertschient, però almain per 10 minutas, sto vegnir calculà tenor il temp impundì  effectiv e tenor la taxa da basa.   4          840.110-A3      3. Tariffa d'indemnisaziun   La tariffa d'indemnisaziun per la maistra u per il maister e per la lavurera u per il  lavurer importa 1.33 francs per minuta exclusiv la taglia sin la plivalur.   4. Supplements   4.1. NETTEGIAMENT EN EDIFIZIS CHE NA PON BETG  VEGNIR CUNTANSCHIDS CUN VEHICHELS A  MOTOR   En cas da lavurs da nettegiament en abitadis perifers che na pon betg vegnir  cuntanschids cun vehichels a motor respectivamain sin vias charrablas, po vegnir  mess a quint il temp correspundent per ir a pe tenor il temp impundì. Ils custs dal  temp impundì per dumagnar il traject d'ir a pe sco er per eventualas taxas per la  permissiun da charrar e per ils custs da transport ston vegnir repartids sin ils objects  nettegiads.   4.2. IN NETTEGIAMENT AVISÀ NA PO BETG VEGNIR  REALISÀ   La maistra u il maister spazzachamin sto avisar il nettegiament dal stgaudament  almain 7 dis ordavant a la proprietaria u al proprietari ubain a la locataria u al  locatari. Sche la proprietaria u il proprietari ubain la locataria u il locatari na  suspenda betg il termin almain 24 uras ordavant, po vegnir messa a quint la taxa da  basa.   5. Nettegiament alcalic da chalderas   Sche pussaivel ston stgaudaments d'ieli e da gas vegnir nettegiads en moda alcalica.  Ils custs supplementars dal nettegiament cun meds alcalics dastgan surpassar  maximalmain 50 pertschient dals custs dal nettegiament ordinari senza la taxa da  basa. En ils custs èn inclus il temp supplementar ed il material. Ils custs da  l'allontanament pon vegnir mess a quint per il pretsch custant.     5     	1. Protecziun preventiva cunter incendis 	1.1. Disposiziuns generalas 	Art. 1 Prescripziuns da la protecziun cunter incendis 	Art. 2 Definiziun 1. edifizis e stabiliments senza periclitaziun speziala 	Art. 3 2. edifizis e stabiliments cun periclitaziun speziala  	1.2. Permissiun da la polizia da fieu * 	Art. 4 Occurrenzas cun periclitaziun speziala 	Art. 5 Quantitads che pon vegnir conservadas senza permissiun 	Art. 6 Deposit en quantitads limitadas 	Art. 7 Delegar l'activitad da la protecziun cunter incendis  	1.3. Controllas da la protecziun cunter incendis 	Art. 8 Controlla da collaudaziun 	Art. 9 Controllas periodicas da la protecziun cunter incendis 1. dimensiun da la controlla 	Art. 10 2. periodas da controlla  	1.4. Taxas 	Art. 11 Taxas per la polizia da fieu  	1.5. Fatgs da spazzachamin 	Art. 12 Tariffa per spazzachamins   	2. Fatgs da pumpiers 	2.1. Assicuranza d'edifizis 	Art. 13 Cumpetenza 	Art. 14 Scolaziun e furmaziun supplementara  	2.2. Pumpiers 	Art. 15 Alarm da las equipas 	Art. 16 Plan d'acziun preventiv 	Art. 17 Organisaziun al lieu da donn 	Art. 18 Obligaziun d'avair quità 	Art. 19 Garantir la prontezza a l'acziun   	3. Contribuziuns 	3.1. Disposiziuns generalas 	Art. 20 Cundiziuns 	Art. 21 Restituziun 	Art. 22 Reducziun da las contribuziuns  	3.2. Protecziun preventiva cunter incendis 	Art. 23 Mesiras subvenziunablas 	Art. 24 Dimensiun da la contribuziun  	3.3. Pumpiers 	Art. 25 Contribuziuns als pumpiers 1. contribuziuns d'investiziun 	Art. 26 2. contribuziuns da locaziun 	Art. 27 3. contribuziuns da scolaziun e da furmaziun supplementara  	3.4. Aua da stizzar fieu 	Art. 28 Premissas per survegnir contribuziuns 	Art. 29 Contribuziuns   	4. Disposiziuns finalas 	Art. 30 Entrada en vigur, aboliziun dal dretg vertent   		2018-06-06T11:21:36+0200 	"7001 Chur" 	"Gesetzessammlung Kanton Graubünden"


abbreviation: LVI

pdf_content: Lescha davart las valitaziuns uffizialas d'immobiglias (LVI)    850.100   Lescha davart las valitaziuns uffizialas d'immobiglias (LVI)  dals 07-12-2016 (versiun dals 01-01-2018)  Il cussegl grond dal chantun Grischun,  sa basond sin l'art. 31 da la constituziun chantunala, suenter avair gì invista da la missiva da la regenza dals 6 da settember 2016,  concluda:  1. Disposiziuns generalas  Art.  1 Object 1 Questa lescha regla la realisaziun da las valitaziuns uffizialas d'immobiglias en il   chantun Grischun.  Art.  2 Cumpetenza ed incumbensa 1 L'uffizi  per  la  valitaziun  d'immobiglias  (uffizi)  è  il  post  spezialisà  per  las  valitaziuns uffizialas. El procura per ina valitaziun correcta ed unitara dals objects  che vegnan designads en questa lescha. Per quest intent relascha el directivas. 2 Sin dumonda po l'uffizi far expertisas da valitaziun.  Art.  3 Obligaziun da cooperar 1 Las  proprietarias  ed  ils  proprietaris,  en  cas  da  proprietad  en  condomini  er  l'administraziun,  sco  er  las  autoritads  ston  cooperar  sin  dumonda  da  l'uffizi   gratuitamain tar l'elavuraziun da las valitaziuns. 2 En  cas  d'ina  inspecziun  sto  vegnir  dada  a  las  valitadras  ed  als  valitaders  la   pussaivladad d'entrar en tut ils locals. 3 Tgi che difficultescha ina valitaziun uffiziala, sto surpigliar ils custs che resultan da  quai. 4 En cas da valitaziuns da revisiun e sin dumonda da l'uffizi  ston las vischnancas  metter a disposiziun gratuitamain localitads adattadas en lur vischnanca.  * tabellas da las modificaziuns a la fin dal relasch   1     850.100    Art.  4 Retratga da datas 1 Sin dumonda da l'uffizi  ston vegnir  messas  a disposiziun gratuitamain las datas  ch'èn necessarias per exequir questa lescha. 2 Las vischnancas infurmeschan immediatamain l'uffizi davart collaudaziuns fatgas. 3 Ils  uffizis dal register funsil annunzian a l'uffizi las midadas da maun entaifer 1   mais suenter lur inscripziun en il register principal. 4 L'uffizi  po  retrair  las  datas  ch'èn  relevantas  per  ademplir  sias  incumbensas  da  l'assicuranza d'edifizis dal Grischun, da l'administraziun da taglia e dals uffizis dal  register funsil.  Art.  5 Consegna da datas 1 L'uffizi  trametta  las  valitaziuns  a  las  proprietarias  ed  als  proprietaris,  a  las  vischnancas ed a l'administraziun chantunala da taglia. 2 L'uffizi trametta a l'assicuranza d'edifizis dal Grischun, als uffizis dal register funsil   sco  er  als  uffizis  chantunals  las  datas  ch'èn  necessarias  per  ademplir  lur  incumbensas. 3 Questas  valitaziuns  e  questas  datas  pon  vegnir  messas  a  disposiziun  als  posts   autorisads sin palpiri u en ina procedura d'invista electronica.  Art.  6 Invista da las actas 1 Las adressatas ed ils adressats da la valitaziun han il dretg da prender invista da las  actas da valitaziun,  uschenavant  che nagins interess publics impurtants  u interess  privats degns da vegnir protegids na s'opponan a quai. 2 Igl  è  permess  da  conceder  invista  da  las  actas  e  da  dar  infurmaziuns  a  terzas   persunas, sche quellas pon far valair in interess giustifitgà.  Art.  7 Organisaziun 1 L'uffizi  è  organisà  en  moda  decentrala.  La  regenza  fixescha  ils  lieus  da   staziunament.  2. Valitaziuns uffizialas  Art.  8 Definiziun e valurs 1 Valitaziuns uffizialas èn las valurs che l'uffizi dispona per ils objects da valitaziun. 2 Las suandantas valurs ston vegnir eruidas: a) la valur da nov; b) la valur actuala; c) la valur da locaziun; d) la valur da rendita; e) la valur commerziala.  2       850.100   3 En  cas  d'objects  da  valitaziun  che  n'èn  –  tenor  regulaziuns  spezialas  –  betg  suttamess ad ina taxaziun vegnan eruidas mo la valur da nov e la valur actuala. 4 En cas da stabiliments essenzials da la producziun, dal transport e da la repartiziun  d'energia sco er en cas d'implants da transport vegnan eruidas las valurs da rendita e  las valurs commerzialas per unitad economica.  Art.  9 Objects da valitaziun 1 A norma da questa lescha vegnan valitads: a) bains  immobigliars  en  il  senn  da  l'artitgel  655  dal  cudesch  civil  svizzer   (CCS)1); b) edifizis che n'èn betg ina part integrala d'in bain immobigliar; c) objects ed indrizs che n'èn betg ina part integrala d'in edifizi, che ston dentant    vegnir  assicurads  cun  l'edifizi  tenor  l'ordinaziun  tar  la  lescha  davart  l'assicuranza d'edifizis dal chantun Grischun2);  d) parts integralas ed accessoricas da manaschis commerzials ed industrials; e) dretgs parzials vi d'associaziuns dal dretg chantunal.  Art.  10 Princips per eruir las valurs 1 Las  valurs  ston s'orientar  al  martgà.  Resalvadas  restan las  valitaziuns  tenor  ils   alineas 2 fin 4. 2 Las valurs da rendita e las valurs commerzialas da stabiliments essenzials da la  producziun, dal transport e da la repartiziun d'energia sco er d'implants da transport   vegnan eruidas sin fundament da datas posteriuras, independentamain da la valur da  martgà actuala. 3 Per  eruir  la  valur  da  rendita  da  bains  immobigliars  agriculs  vala  l'instrucziun  respectiva da la confederaziun. 4 L'influenza da dretgs d'abitar e da giudida sin la valur d'objects da valitaziun na  vegn betg resguardada per eruir las valurs.  Art.  11 Tips da valitaziun 1. dumonda cun obligaziun da valitaziun  1 Las  proprietarias  ed  ils  proprietaris  èn  obligads  d'inoltrar  ina  dumonda  da  valitaziun a l'uffizi immediatamain suenter ch'il project è terminà, sch'igl èn avant  maun ils suandants causals: a) en cas d'investiziuns essenzialas; b) en cas da partiziuns da bains immobigliars, nua ch'i vegnan repartids edifizis    sin plirs bains immobigliars; c) en cas da la transfurmaziun en proprietad en condomini u en cumproprietad   cun in urden d'utilisaziun e d'administraziun.  1) CS 210 2) DG 830.110   3   http://db.clex.ch/link/Bund/210/rm http://www.gr-lex.gr.ch/data/830.110/rm   850.100    2 Sch'i  na  vegn  betg  inoltrada  ina  dumonda,  vegn  fatga  la  valitaziun  d'uffizi,  incassond ils custs ordinaris e supplementars.  Art.  12 2. dumonda senza obligaziun da valitaziun 1 Las  proprietarias  ed  ils  proprietaris,  l'assicuranza  d'edifizis  dal  Grischun,  las  vischnancas sco er las autoritads chantunalas e communalas da taglia pon pretender  da tut temp en scrit e sin agens custs ina valitaziun.  Art.  13 3. valitaziun da revisiun 1 Las valitaziuns dals objects da valitaziun surbajegiads vegnan per regla revedidas  d'uffizi  mintga 10 onns, e quai vischnanca per vischnanca. Exceptads da quai èn  objects cun valitaziuns ch'èn main che 3 onns veglias.  Art.  14 Valitaziun da bains immobigliars da la confederaziun 1 Bains immobigliars en proprietad da la confederaziun svizra vegnan valitads mo  sin dumonda.  Art.  15 Communicaziun 1 La  valitaziun  e  l'eventual  quint  da  taxas  tenor  ils  artitgels  16  e  17  vegnan  communitgads  a  las  proprietarias  ed  als  proprietaris  en  furma  d'ina  disposiziun  contestabla. 2 En cas da proprietad en condomini vegnan relaschadas las suandantas disposiziuns: a) en cas da l'emprima valitaziun:  1. a  las  proprietarias  ed  als  proprietaris:  disposiziun  cun  la  valur  da  locaziun, cun la valur da rendita e cun la valur commerziala,  2. a l'administraziun: disposiziun davart la valur da nov e davart la valur  actuala, resumaziun da tut ils bains immobigliars sco er il quint da taxas   davart l'entira proprietad en condomini;  b) en cas da proximas valitaziuns: 1. a  las  proprietarias  ed  als  proprietaris:  disposiziun  cun  la  valur  da   locaziun,  cun la  valur  da rendita  e cun la  valur  commerziala  sco er  l'eventual quint da taxas,  2. a l'administraziun: disposiziun davart la valur da nov e davart la valur  actuala, resumaziun da tut ils bains immobigliars sco er l'eventual quint  da taxas davart la part generala.  3 Las  valitaziuns  vegnan  tramessas  a  l'assicuranza  d'edifizis  dal  Grischun,  a  las  vischnancas, als uffizis dal register funsil, a l'administraziun chantunala da taglia sco  er  ad  ulteriurs  uffizis  chantunals,  sche  quels  dovran  ellas  per  ademplir  lur  incumbensas. Eventuals quints resultan tenor ils artitgels 16 fin 18.  4       850.100   3. Taxas e parts dals custs  Art.  16 En general 1 Ils  custs da las valitaziuns uffizialas  vegnan cuvrids  tras taxas e tras parts dals   custs. 2 Ils custs da las valitaziuns sin dumonda vegnan cuvrids tras taxas che van a quint   da las proprietarias e dals proprietaris ubain da las petentas e dals petents. 3 Ils custs da las valitaziuns da revisiun vegnan cuvrids tras: a) parts dals custs da l'assicuranza d'edifizis dal Grischun e da l'administraziun   chantunala da taglia; b) taxas da las vischnancas; c) taxas  da  las  proprietarias  e  dals  proprietaris,  sch'igl  èn  vegnidas  fatgas   investiziuns essenzialas. 4 Sin basa d'in  quint dals custs fixescha  la regenza las tariffas  per las taxas e la   degressiun da las taxas.  Art.  17 Taxas da las proprietarias e dals proprietaris sco er da las petentas e  dals petents  1 Las taxas che las proprietarias ed ils proprietaris sco er las petentas ed ils petents   ston  pajar  importan  minimalmain  150  francs  e  maximalmain  25 000  francs  per  mintga  object  da valitaziun.  En cas  da proprietad en condomini  importa  la  taxa  minimalmain  30  francs  e  maximalmain  25 000  francs  per  mintga  object  da  valitaziun. 2 Las taxas vegnan calculadas sco suonda: a) maximalmain 1,7 promils da la valur da nov en cas da:  1. l'emprima valitaziun, 2. dumondas senza obligaziun da valitaziun;  b) maximalmain 1,7 promils da l'import impundì en cas da: 1. investiziuns tar dumondas cun obligaziun da valitaziun, 2. valitaziuns da revisiun cun investiziuns;  c) maximalmain 1,4 promils da la valur da nov: 1. sche mo la valur da nov e la valur actuala vegnan eruidas (art. 9 al. 2), 2. en cas da partiziuns essenzialas da bains immobigliars;  d) maximalmain 0,3 promils da la valur da nov en cas d'ina transfurmaziun en: 1. proprietad en condomini, 2. cumproprietad cun urden d'utilisaziun e d'administraziun, 3. dretg da construcziun.  3 En cas d'objects da valitaziun en dretg da construcziun vegn adossada a la donatura  u  al  donatur  dal  dretg  da  construcziun  ina  taxa  da  150  francs  per  l'emprima   valitaziun. En cas d'ulteriuras dumondas da la donatura u dal donatur dal dretg da  construcziun vegn incassada la taxa tenor il temp impundì. Da la retschavidra u dal  retschavider dal dretg da construcziun vegnan incassadas las taxas tenor l'alinea 2.   5     850.100    4 Per expertisas da valitaziun sco er per valitaziuns uffizialas d'objects da valitaziun  betg surbajegiads vegn la facturaziun fatga tenor la lavur impundida. 5 Sche l'obligaziun da cooperar n'è betg vegnida observada en moda suffizienta, pon  ils custs supplementars vegnir mess a quint ultra da las taxas ordinarias.  Art.  18 Taxas e parts dals custs d'ulteriurs retschaviders da prestaziuns 1 Tranter ils trais retschaviders da prestaziuns che vegnan menziunads qua sutvart   vegn prendida en mira la suandanta clav da repartiziun dals custs: a) 50 pertschient per l'assicuranza d'edifizis dal Grischun; b) 25 pertschient per las vischnancas; c) 25 pertschient per l'administraziun chantunala da taglia. 2 En cas da valitaziuns da revisiun incassescha l'uffizi da las vischnancas ina taxa da   maximalmain 0,15 promils da la valur da nov. 3 L'uffizi  incassescha parts dals custs da l'assicuranza d'edifizis dal Grischun e da  l'administraziun chantunala da taglia. Questas parts dals custs cuvran la fin da l'onn  il  saldo  avert  da  la  calculaziun  dals  custs  da  l'uffizi.  La  part  dals  custs  da  l'assicuranza d'edifizis dal Grischun per valitaziuns da revisiun na dastga en quest  connex  betg  surpassar  0,3  promils  da  la  valur  da  nov.  La  part  dals  custs  da  l'administraziun chantunala da taglia per valitaziuns da revisiun na dastga en quest  connex betg surpassar 0,15 promils da la valur da nov.  4. Protecziun giuridica  Art.  19 Protesta 1 Las  proprietarias  ed  ils  proprietaris  u  –  en  cas  da  proprietad  en  condomini  –   l'administraziun per l'immobiglia entira èn autorisads da far protesta en scrit cunter  la  valitaziun e cunter  il  quint  da taxas tar  l'uffizi,  e quai entaifer  30 dis  dapi la   communicaziun. 2 La  protesta  sto  cuntegnair  ina  proposta  ed  ina  motivaziun.  Ella  sto  vegnir  suttascritta ed inoltrada cun agiuntar ils meds da cumprova disponibels. 3 Sch'ina protesta na satisfa betg a las pretensiuns legalas u sch'ella è redigida en ina  furma  incunvegnenta,  sch'ella  n'è  betg  legibla  u  sch'ella  è  senza  basegn  memia  voluminusa,  vegn  fixà  in  termin adequat per  rectifitgar  la  mancanza,  e  quai cun  smanatschar ch'i na vegnia uschiglio betg entrà en l'inoltraziun.  Art.  20 Recurs 1 Cunter  la  decisiun  da  protesta  da  l'uffizi  poi  vegnir  fatg  recurs  en  scrit  tar  la  dretgira administrativa, e quai entaifer 30 dis dapi sia communicaziun.  6       850.100   5. Disposiziuns finalas  Art.  21 Proceduras da valitaziun pendentas, taxas e parts dals custs 1 Per proceduras da valitaziun ch'èn gia  instradadas il  mument  che questa lescha   entra en vigur vala il suandant: a) valitaziuns  sin dumonda  vegnan  manadas a  fin  materialmain  e formalmain   tenor il dretg vertent; b) valitaziuns  da  revisiun  dal  quart  turnus  da revisiun  vegnan  manadas  a  fin    materialmain e formalmain tenor il dretg vertent. 2 Las taxas e las parts dals custs vegnan incassadas tenor il dretg nov er en cas da   proceduras da valitaziun pendentas. Unicamain en cas da valitaziuns da revisiun dal  quart turnus da revisiun vegnan las parts dals custs messas a quint a las vischnancas   tenor il dretg vegl.  Art.  22 Communicaziun da las disposiziuns da valitaziun en cas da  proprietad en condomini  1 Las disposiziuns en cas  da proprietad en condomini  tenor l'artitgel  15 alinea 2  vegnan communitgadas pir cun l'introducziun da la nova software da valitaziun. Fin  lura vegnan las disposiziuns communitgadas tenor il dretg vegl.  Art.  23 Valitaziun da revisiun en cas da stabiliments da la producziun, dal  transport e da la repartiziun d'energia  1 L'emprima valitaziun da revisiun tar stabiliments da la producziun, dal transport e  da la repartiziun d'energia tenor il dretg nov vegn fatga l'onn 2019. En quest connex  vegni sa basà tar las datas posteriuras sin ils resultats da gestiun dals onns da gestiun   2008/2009 fin 2017/2018 respectivamain 2009 fin 2018.   7     850.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 07-12-2016 01-01-2018 relasch emprima versiun 2017-034  8       850.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 07-12-2016 01-01-2018 emprima versiun 2017-034   9    	1. Disposiziuns generalas 	Art. 1 Object 	Art. 2 Cumpetenza ed incumbensa 	Art. 3 Obligaziun da cooperar 	Art. 4 Retratga da datas 	Art. 5 Consegna da datas 	Art. 6 Invista da las actas 	Art. 7 Organisaziun  	2. Valitaziuns uffizialas 	Art. 8 Definiziun e valurs 	Art. 9 Objects da valitaziun 	Art. 10 Princips per eruir las valurs 	Art. 11 Tips da valitaziun 1. dumonda cun obligaziun da valitaziun 	Art. 12 2. dumonda senza obligaziun da valitaziun 	Art. 13 3. valitaziun da revisiun 	Art. 14 Valitaziun da bains immobigliars da la confederaziun 	Art. 15 Communicaziun  	3. Taxas e parts dals custs 	Art. 16 En general 	Art. 17 Taxas da las proprietarias e dals proprietaris sco er da las petentas e dals petents 	Art. 18 Taxas e parts dals custs d'ulteriurs retschaviders da prestaziuns  	4. Protecziun giuridica 	Art. 19 Protesta 	Art. 20 Recurs  	5. Disposiziuns finalas 	Art. 21 Proceduras da valitaziun pendentas, taxas e parts dals custs 	Art. 22 Communicaziun da las disposiziuns da valitaziun en cas da proprietad en condomini 	Art. 23 Valitaziun da revisiun en cas da stabiliments da la producziun, dal transport e da la repartiziun d'energia   		2018-06-06T05:21:04+0200 	"7001 Chur" 	"Gesetzessammlung Kanton Graubünden"